**הסברי הפסוקים**

**פרשת בא**

**כיתה ב'[[1]](#footnote-1)**

**התראת מכת ארבה.**

פרק י' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{א}!) **וַיֹּאמֶר ה' אֶל מֹשֶׁה בֹּא[[2]](#footnote-2) אֶל פַּרְעֹה** – לביתו (בעה"ט, רבנו בחיי, אוה"ח), להתרות בו לקראת המכה הבאה. **כִּי[[3]](#footnote-3) אֲנִי הִכְבַּדְתִּי אֶת לִבּוֹ וְאֶת לֵב עֲבָדָיו** – העבדים החשובים[[4]](#footnote-4).[[5]](#footnote-5) **לְמַעַן שִׁתִי** – בשביל שאשים (כמו "ואיבה אשית") **אֹתֹתַי אֵלֶּה** – המכות, שהם סימנים. שמטרתם להראות שד' הוא מחליט על הכל. **בְּקִרְבּוֹ** – בתוך מצרים.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ב}!) **וּלְמַעַן תְּסַפֵּר בְּאָזְנֵי בִנְךָ וּבֶן בִּנְךָ** – הוסיף בן בנך, כי זה לא רק לבנים אלא לכל הדורות. **אֵת אֲשֶׁר הִתְעַלַּלְתִּי בְּמִצְרַיִם** – א. כל מה שפעלתי (רשב"ם) במצרים, כל העונשים שהענשתי אותם. **וְאֶת אֹתֹתַי אֲשֶׁר שַׂמְתִּי בָם** – ב. המופתים שעשיתי (אוה"ח)[[6]](#footnote-6) **וִידַעְתֶּם כִּי אֲנִי ה'** – ועל ידי זה עם ישראל ידע שד' מנהיג אותם בצורה מופלאה, אוהב אותם ועושה להם ניסים (מלב"ם). בזכות הכבדת לב פרעה יש לנו המון מה לספר בליל הסדר.[[7]](#footnote-7) עד כאן דבר ד' למשה, ודאי שאמר לו גם להתרות בארבה, אלא שהתורה קיצרה (פעמים כותבת דבר ד' למשה ולא דבר משה לפרעה, ולפעמים דבר משה לפרעה ולא דבר ד' למשה) רמב"ן.**[[8]](#footnote-8)**

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ג}!) **וַיָּבֹא**[[9]](#footnote-9) **מֹשֶׁה וְאַהֲרֹן אֶל פַּרְעֹה וַיֹּאמְרוּ אֵלָיו כֹּה אָמַר ה' אֱלֹהֵי הָעִבְרִים עַד מָתַי מֵאַנְתָּ**  - עד מתי אתה תמשיך לסרב (אונקלוס). **לֵעָנֹת מִפָּנָי** – להיכנע ממני. (מלשון 'עני' ושפל) **שַׁלַּח עַמִּי וְיַעַבְדֻנִי:**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ד}!) **כִּי אִם מָאֵן** – סרבן **אַתָּה לְשַׁלֵּחַ אֶת עַמִּי הִנְנִי מֵבִיא מָחָר אַרְבֶּה[[10]](#footnote-10)** – למה מחר? שיוכלו לחזור בתשובה (שמות רבה. רש"י איוב ל"ו: כ"ב). **בִּגְבֻלֶךָ** – רק במצרים, ולא נכנס הארבה לתוך השטח של חם, והוכיח מהם הגבולות, כי הייתה מריבה בין מצרים לחם, שמות רבה[[11]](#footnote-11)).שמנו לב שדווקא במכות צפרדע, ערוב וכאן "בגבולך", אולי הסיבה – כי אלו דברים שיותר יכולים לעבור את הגבול[[12]](#footnote-12).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ה}!) **וְכִסָּה**  הארבה **אֶת עֵין הָאָרֶץ**  - את השמש (רס"ג)[[13]](#footnote-13). **וְלֹא יוּכַל**  - הרואה **לִרְאֹת אֶת הָאָרֶץ** – יהיה חושך בגלל הארבה. **וְאָכַל** - הארבה[[14]](#footnote-14) **אֶת יֶתֶר הַפְּלֵטָה**  - את מה שנשאר, החיטה והכוסמת. **הַנִּשְׁאֶרֶת[[15]](#footnote-15) לָכֶם מִן הַבָּרָד וְאָכַל אֶת כָּל הָעֵץ הַצֹּמֵחַ לָכֶם מִן הַשָּׂדֶה** – כנראה שהיו עצים שלא נשברו לגמרי, אלא רק הענפים, ולבנתיים התחילו לצמוח קצת פירות, ואת זה אכל הארבה (רמב"ן)[[16]](#footnote-16). ובמדרש: הענפים נשברו אף הפירות שעליהם נשאר (מדרש הגדול י':ד' דבר אחר).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ו}!) **וּמָלְאוּ בָתֶּיךָ[[17]](#footnote-17)** - הארבה יכנס גם לתוך הבתים של המצרים, ויאכל מה שיש שם (בדומה לזה בכלי יקר). **וּבָתֵּי כָל עֲבָדֶיךָ וּבָתֵּי כָל מִצְרַיִם** – קודם פרעה, ואז עבדיו ואז כל מצרים. במה הם ימלאו? בארבה.. **אֲשֶׁר לֹא רָאוּ אֲבֹתֶיךָ וַאֲבוֹת אֲבֹתֶיךָ מִיּוֹם הֱיוֹתָם עַל הָאֲדָמָה עַד הַיּוֹם הַזֶּה.**[[18]](#footnote-18). **וַיִּפֶן** – משה ואהרן פנו לצד השני, הלכו. **וַיֵּצֵא מֵעִם פַּרְעֹה** – לא כדרך שיוצאים מן המלכים שהולכים אחורה. כי זלזל בו (ע"פ יומא נג, ובדומה בהעמ"ד). משה ראה שהם מאמינים לדבריו, אז הוא הלך כדי לתת להם לחשוב ולזוב בתשובה (שמות רבה י"ג:ה')

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ז}!) **וַיֹּאמְרוּ עַבְדֵי פַרְעֹה אֵלָיו** – אחר שיצא, כי לא רצו שיראה שיראים ממנו (טור). **עַד מָתַי יִהְיֶה זֶה** – משה (בעה"ט ותיב"ע ומדרש לקח טוב)[[19]](#footnote-19). **לָנוּ לְמוֹקֵשׁ** – למכשול. **שַׁלַּח אֶת הָאֲנָשִׁים** – את עם ישראל. [אך הם רמזו לו במילה 'אנשים' שישלח רק את הגברים (ע"פ אוה"ח)]. **וְיַעַבְדוּ אֶת ה' אֱלֹהֵיהֶם הֲטֶרֶם תֵּדַע** – האם עדיין אינך יודע. **כִּי אָבְדָה מִצְרָיִם** – ארץ מצרים נאבדת מכל המכות שהיו.[ע"פ תיב"ע, וכן ריב"א ברש"י]

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ח}!) **וַיּוּשַׁב אֶת מֹשֶׁה וְאֶת אַהֲרֹן אֶל פַּרְעֹה** – שלחו שליח שישיב את משה ואת אהרן. **וַיֹּאמֶר אֲלֵהֶם לְכוּ עִבְדוּ אֶת ה' אֱלֹהֵיכֶם מִי וָמִי הַהֹלְכִים** – אלו קבוצות אתם רוצים שילכו? [לכן כתוב 'מי' ו'מי' – ולא רק 'מי'] – נשיאי ישראל? הזקנים? שבט לוי? [רמב"ן ואוה"ח] פרעה מוכן לשחרר, אבל לא באמת מוכן, דיברנו על ה'צביעות' שלו.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{ט}!) **וַיֹּאמֶר מֹשֶׁה בִּנְעָרֵינוּ וּבִזְקֵנֵינוּ נֵלֵךְ** – נלך יחד עם הצעירים והזקנים, משה כמובן לא מוותר – לא נשאיר פה אף אחד – מהילד הכי קטן עד האיש הכי זקן (ע"פ אבע"ז). **בְּבָנֵינוּ וּבִבְנוֹתֵנוּ בְּצֹאנֵנוּ וּבִבְקָרֵנוּ נֵלֵךְ כִּי חַג ה' לָנוּ** – וגם הילדים צריכים להיות בהקרבת קרבן, שיתמלאו ביראת שמים ובשמחה. כמו הכנסת ס"ת שאינה רק לילד מגיל 13 או מגיל 6, אלא גם לתינוקות. [משה לא הזכיר שהם יחזרו, הוא לא רצה להוציא דבר שקר מפיו, אבע"ז].

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{י}!) **וַיֹּאמֶר אֲלֵהֶם יְהִי כֵן ה' עִמָּכֶם**  - ד' יהיה אתכם. **כַּאֲשֶׁר אֲשַׁלַּח אֶתְכֶם וְאֶת טַפְּכֶם** – ואף את צאנכם, אם הייתה כוונתכם לחזור למצרים.[[20]](#footnote-20) אך **רְאוּ כִּי רָעָה נֶגֶד פְּנֵיכֶם** – רואים על פניכם שכוונתכם רעה. כלומר – זה שאתם רוצים ללכת כולכם בלי להשאיר דבר, זה ראיה שאינכם רוצים לחזור. א"כ ביאור המילים הוא: רואים שכוונה רעה יש לכם. [ע"פ רשב"ם][[21]](#footnote-21).

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יא}!) **לֹא כֵן** – אני לא מסכים שיהיה כן. **לְכוּ נָא** – עכשיו. **הַגְּבָרִים** – כל הגברים, אבל לא נשים וטף. **וְעִבְדוּ אֶת ה' כִּי אֹתָהּ אַתֶּם מְבַקְשִׁים** – שהרי זה מה שאתם רוצים – לחוג לד', ומספיק שהגברים ילכו. **וַיְגָרֶשׁ אֹתָם** – אחד מהשרים (במדרש – בלעם). **מֵאֵת פְּנֵי פַרְעֹה** – פרעה עדיין מרגיש חשוב ממשה, ומגרש אותו. הוא עדיין לא יודע מה הולך להיות במצרים.

**מכת ארבה.**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יב}!) **וַיֹּאמֶר ה' אֶל מֹשֶׁה נְטֵה יָדְךָ** – עם המטה. **עַל אֶרֶץ מִצְרַיִם** – לכיוון ארץ מצרים. **בָּאַרְבֶּה** – בשביל שיגיע הארבה[[22]](#footnote-22). **וְיַעַל עַל אֶרֶץ מִצְרָיִם וְיֹאכַל אֶת כָּל עֵשֶׂב הָאָרֶץ אֵת כָּל אֲשֶׁר הִשְׁאִיר הַבָּרָד** – במדרש כתוב שהארבה אכל גם את הבגדים והתכשיטים שלהם.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יג}!) **וַיֵּט מֹשֶׁה אֶת מַטֵּהוּ עַל אֶרֶץ מִצְרַיִם וַה' נִהַג** – הוביל, עשה **רוּחַ קָדִים[[23]](#footnote-23)** – רוח מזרחית (כי זה הרוח שנמצא בצד מזרח, ששם השמש זורחת בתחילת היום, וזה הצד המוקדם, לכן זה נקרא 'קדם', אבע"ז). **בָּאָרֶץ כָּל הַיּוֹם הַהוּא וְכָל הַלָּיְלָה** – וכך יוכל פרעה לשוב בתשובה ולחזור בו (שמות רבה י"ג), וביחוד במכה זו, כי ישר אחרי שדיבר עם משה התחילה הרוח, וכך יודע שהמכה עתידה לבוא עליו. **הַבֹּקֶר הָיָה** – הגיע הבקר. **וְרוּחַ הַקָּדִים נָשָׂא אֶת הָאַרְבֶּה** – הרים את הארבה מהים (רשב"ם) לכיוון מצרים[[24]](#footnote-24).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יד}!) **וַיַּעַל הָאַרְבֶּה עַל כָּל אֶרֶץ מִצְרַיִם וַיָּנַח** - וינחות (חנה או נח שם, ליקוטי רש"י). **בְּכֹל גְּבוּל מִצְרָיִם** – כמובן חוץ מארץ גושן (מסתבר כך). **כָּבֵד מְאֹד לְפָנָיו לֹא הָיָה כֵן אַרְבֶּה כָּמֹהוּ וְאַחֲרָיו לֹא יִהְיֶה כֵּן** - דיברנו על סוגים שונים של ארבה (שיש מהם שהתימנים אוכלים כי יש להם מסורת), ארבה נקרא ארבה בגלל שזה מין שממנו יש ממש הרבה. סיפרנו מה היה בימי יואל, ודיברנו על כך שבימי יואל היו הרבה מינים, אך כ"כ הרבה ממין אחד – לא יהיה לעולם.[[25]](#footnote-25)

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{טו}!) **וַיְכַס אֶת עֵין כָּל הָאָרֶץ** – את השמש (רס"ג)[[26]](#footnote-26). **וַתֶּחְשַׁךְ הָאָרֶץ** – נחשכה, אך לא כמו במכת החושך[[27]](#footnote-27). **וַיֹּאכַל אֶת כָּל עֵשֶׂב הָאָרֶץ וְאֵת כָּל פְּרִי הָעֵץ אֲשֶׁר הוֹתִיר**  - השאיר **הַבָּרָד וְלֹא נוֹתַר כָּל יֶרֶק בָּעֵץ** – שום דבר ירוק בעצים. **וּבְעֵשֶׂב הַשָּׂדֶה בְּכָל אֶרֶץ מִצְרָיִם** – מאפה היה להם אוכל? כנראה שקנו מארצות אחרות, וזה דבר שמאוד מחליש את העם המצרי.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{טז}!) **וַיְמַהֵר[[28]](#footnote-28) פַּרְעֹה** – מיהר, כי חשש שלא ישאר שום דבר, שהארבה יפגע גם בשורשים של החיטה וכך לא תצמח שוב חטה (ספורנו), וכן את הקליפה של העצים (העמ"ד), וכן את כל מה שיש בבתים[[29]](#footnote-29) (כלי יקר). **לִקְרֹא לְמֹשֶׁה וּלְאַהֲרֹן וַיֹּאמֶר חָטָאתִי לַה' אֱלֹהֵיכֶם וְלָכֶם** – חטאתי לד' בזה שאני לא משלח, ולמשה ואהרן שגירשתי אותם (מדרש, אבע"ז), ונראה ש'לכם' הכוונה גם לעם ישראל שלא מוכן לשלח אותם (כנלענ"ד). דיברנו על האבסורד שפרעה שוב ושוב אומר שהוא חוטא, וזה לא עוזר - הוא שב וחוטא. דיברנו גם שהפעם הוא מודה שהוא חטא לא רק לד' אלא גם לעם ישראל.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יז}!) **וְעַתָּה שָׂא נָא חַטָּאתִי** – תרים את החטא שלי, כלומר תכפר לי על החטא שלא יהיה. [שמנו לב להבדל בין 'חטאתי' שבפסוק ט"ז ל'חטאתי' שבפסוק זה, ראינו שההטעמה שונה.] **אַךְ הַפַּעַם** – פעם אחרונה שתסלח לי, כלומר – לא אחטא עוד. כמו ילד שאומר לאמא – "תני לי הזדמנות אחרונה". **וְהַעְתִּירוּ[[30]](#footnote-30) לַה' אֱלֹהֵיכֶם וְיָסֵר מֵעָלַי רַק אֶת הַמָּוֶת הַזֶּה** – הדגשנו את גודל האסון שהיה למצרים בארבה, שהרי בלי חיטה כולם ימותו[[31]](#footnote-31).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יח}!) **וַיֵּצֵא מֵעִם פַּרְעֹה** – כנראה שיצא מהעיר. **וַיֶּעְתַּר אֶל ה'**[[32]](#footnote-32)

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{יט}!) **וַיַּהֲפֹךְ ה' רוּחַ יָם** – רוח מערבית. **חָזָק מְאֹד** – 'רוח' זה יכול להיות זכר ונקבה. כיון שרצה שילך ברגע היה חזק מאוד, משא"כ בהליכתו למצרים שלא כתוב שהיה חזק מאוד. **וַיִּשָּׂא אֶת הָאַרְבֶּה וַיִּתְקָעֵהוּ** – וישליך אותו (אונקלוס)[[33]](#footnote-33). **יָמָּה סּוּף**  - הראינו במפה את ים סוף ושני הזרועות שלה. מזה שהיה רוח חזק אנו למדים שהארבה לא הגיע לים סוף הקרוב למצרים אלא לזרוע הרחוקה, אותו חלק שאנו זוכים להשתכשך במימיו באילת. (ע"פ רש"י ומפרשיו). **לֹא נִשְׁאַר אַרְבֶּה אֶחָד בְּכֹל גְּבוּל מִצְרָיִם** – כאשר הגיע הארבה למצרים היו מצרים ששמחו – איזה יופי, כמה ארבה יש לנו לאכול. הם אספו כמויות של חגבים שיספיק להם לחודשים. לפתע כשהתחילה הרוח - כל הארבה מכל החביות ואפילו מהסירים עפו, לא נשאר אחד. שלא יהנו מהארבה. (כמו שהיה בערוב).

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-י-{כ}!)**וַיְחַזֵּק ה' אֶת לֵב פַּרְעֹה וְלֹא שִׁלַּח אֶת בְּנֵי יִשְׂרָאֵל:**

**מכת חושך.**

**[(כא)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-י-{כא}!) וַיֹּאמֶר ה' אֶל מֹשֶׁה נְטֵה יָדְךָ**  - התלבטנו האם הכוונה עם המטה או בלי המטה[[34]](#footnote-34). **עַל הַשָּׁמַיִם**  - לכיוון השמים. **וִיהִי חֹשֶׁךְ עַל אֶרֶץ מִצְרָיִם וְיָמֵשׁ חֹשֶׁךְ** – והחושך החשיך, כלומר – הוא יהיה חזק מאוד [ילד הוסיף שיהיה חושך שאפשר למשש]. תיארנו שזהו לא חושך רגיל, זה כאילו ירדה מציאות של חושך עצום, שא"א לראות כלום. יותר מזה – אם ידליקו אש היא לא תדלק [ילד יקר אמר – אולי היא תידלק והיא יכולה לשרוף, אך היא לא מאירה, אשריו, כיוון לדברי הספורנו, וכ"נ במדרש]. אמרנו שהחושך התחיל ביום, כדי שישימו לב שנהיה חושך (ע"פ אונקלוס ועוד).

שאלנו: מה כ"כ נורא במכה הזאת? הסברנו שזו מציאות מאוד מפחידה. וגם זה מראה את כוחו של ד'. אך בנוסף שלושה ימים לא זזו בכלל – לא אכלו ולא שתו – היו כאלו שמתו בגלל זה, אך גם מי שלא, נהיה חלש מאוד והמצרים הבינו שכל היכולת שלנו לעשות משהו הוא מד'[[35]](#footnote-35).

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כב}!) **וַיֵּט מֹשֶׁה אֶת יָדוֹ עַל הַשָּׁמָיִם וַיְהִי חֹשֶׁךְ אֲפֵלָה** – חושך של אפילה, חושך מאוד גדול (שמות רבה). **בְּכָל אֶרֶץ מִצְרַיִם שְׁלֹשֶׁת יָמִים:**

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כג}!) **לֹא רָאוּ אִישׁ אֶת אָחִיו**  - זה היה שלושה ימים. **וְלֹא קָמוּ אִישׁ מִתַּחְתָּיו** – לא קמו ממקום שישבו בו. הסתפקנו האם לא יכלו אף להזיז יד או ראש, והאם יכלו לדבר[[36]](#footnote-36). **שְׁלֹשֶׁת יָמִים** – עוד שלושה ימים. **וּלְכָל בְּנֵי יִשְׂרָאֵל הָיָה אוֹר בְּמוֹשְׁבֹתָם** – בכל מקום שישבו (ולא רק בבית שלהם). דיברנו על כך שעם ישראל רחוק מלעשות את דבר ד', ואעפ"כ יש להם אור. הם כל כך מתרגשים ושמחים. הם רואים כמה ד' אוהב אותם. הם כבר מרגישים שעוד רגע ד' יגאל אותם.

הזכרנו את המדרש שעם ישראל ניצל את ההזדמנות וחיפש בבתים.

ילדים שאלו: האם לדתן ואבירם היה אור? אמרנו שמסתבר שכן, הרי גם הם מעם ישראל, נכון, בעם ישראל לצערינו יש רשעים. [הזכרנו במילה, שיכול להיות שיש כאלו שלא יצאו].

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כד}!) **וַיִּקְרָא פַרְעֹה אֶל מֹשֶׁה**[[37]](#footnote-37) - כיצד קרא? צעק / ע"י שליחים יהודים. אמרתי – שנ"ל שזה קרה אחרי שנגמרה המכה. **וַיֹּאמֶר לְכוּ עִבְדוּ אֶת ה' רַק צֹאנְכֶם וּבְקַרְכֶם יֻצָּג** – ישאר. שאל ילד: אז מה יקריבו? ענינו שפרעה מתכוון שיקחו קצת צאן ובקר. **גַּם טַפְּכֶם יֵלֵךְ עִמָּכֶם** – "תראו איזה נדיב אני".

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כה}!) **וַיֹּאמֶר מֹשֶׁה גַּם אַתָּה תִּתֵּן בְּיָדֵנוּ זְבָחִים וְעֹלוֹת** – משה לא מפחד מפרעה ואומר לו – אתה קובע?! אני קובע! לא רק שתשחרר אותנו, אלא אתה גם תתן לנו זבחים להקריב לד'. (את הזבחים קיבלו עמ"י במתנה, והקריבו בשביל עצמם, לא בשביל פרעה. ע"פ אוה"ח). **וְעָשִׂינוּ** – שאל ילד: למה לא כתוב "וזבחנו". **לַה' אֱלֹהֵינוּ:**

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כו}!) **וְגַם מִקְנֵנוּ יֵלֵךְ עִמָּנוּ לֹא תִשָּׁאֵר פַּרְסָה** – אף רגל של בהמה[[38]](#footnote-38) [[39]](#footnote-39), כלומר – שום דבר.. **כִּי מִמֶּנּוּ** – מהמקנה. **נִקַּח לַעֲבֹד אֶת ה' אֱלֹהֵינוּ וַאֲנַחְנוּ לֹא נֵדַע מַה נַּעֲבֹד אֶת ה' עַד בֹּאֵנוּ שָׁמָּה** – איננו יודעים איזה בהמות וכמה.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כז}!) **וַיְחַזֵּק ה' אֶת לֵב פַּרְעֹה** – פרעה התלבט, וד' חיזק את ליבו. **וְלֹא אָבָה** – לא רצה **לְשַׁלְּחָם:**

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כח}!) **וַיֹּאמֶר לוֹ פַרְעֹה לֵךְ מֵעָלָי** – לך מכאן. **הִשָּׁמֶר לְךָ[[40]](#footnote-40)** – תזהר. **אֶל תֹּסֶף רְאוֹת פָּנַי כִּי בְּיוֹם רְאֹתְךָ פָנַי תָּמוּת** – מדין מורד במלכות, שלא שמעת למה שאמרתי לך לעשות. ואני המלך. פרעה מנסה להראות שהוא הקובע[[41]](#footnote-41). [באופן ניסי לא הורג פרעה את משה, הוא מבין שמשה זה 'משהו מיוחד']. למה דווקא במכה זו פרעה כ"כ מתעצבן? בגלל שמשה אמר לו – 'ממך נביא'.

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-י-{כט}!) **וַיֹּאמֶר מֹשֶׁה כֵּן דִּבַּרְתָּ** – כמו שדיברת כך יהיה. אך לא בגלל שאתה אמרת, אלא כי כך אני רוצה, ואני הקובע. זה בדיוק הזמן המתאים שלא אראה את פניך. **לֹא אֹסִף עוֹד רְאוֹת פָּנֶיךָ** – שאל תלמיד: והרי ראה אותו במכת בכורות? הוא לא ראה אלא שלח שליחים / הוא דיבר איתו מפתח הארמון / פרעה הלך למשה, וכאן הכוונה שמשה לא ילך לפרעה.

**התראת מכת בכורות.**

פרק י"א [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{א}!) **וַיֹּאמֶר ה' אֶל מֹשֶׁה** – משה עדיין בארמון של פרעה, הוא כלל לא מפחד מפרעה. הוא נשאר ומקבל נבואה [יש נביאים שכשמקבלים נבואה הם נופלים מרוב התרגשות, משה לא היה נופל, אך אין לנו מושג מה היה כשקיבל נבואה וכמה זמן עבר]. פרעה מחכה עד סוף הנבואה.

שאלו תלמידים: כיצד התנבא משה במקום כזה טמא (הרי אפילו להתפלל היה משה מתפלל מחוץ לעיר (רש"י י"ב:א')? הסברנו שאם משה היה יוצא מבית פרעה ואז ד' היה אומר לו להתרות בפרעה, היה משה צריך לשוב לפרעה והיה דובר שקר, לכן ד' דיבר בבית פרעה (שמות רבה, רבנו בחיי[[42]](#footnote-42)), ובוודאי ד' עשה שמשה לא יפגע מטומאתו של הארמון (ע"פ דעת זקנים מבעלי התוס'). **עוֹד נֶגַע אֶחָד** – מכה אחת. **אָבִיא עַל פַּרְעֹה וְעַל מִצְרַיִם אַחֲרֵי כֵן** – אחרי מכה זו. **יְשַׁלַּח אֶתְכֶם מִזֶּה** מפה. **כְּשַׁלְּחוֹ** – כאשר ישלח את העם יקרו שני דברים:. **כָּלָה**  - א. הכל. הוא ישלח את כולכם[[43]](#footnote-43). **גָּרֵשׁ יְגָרֵשׁ אֶתְכֶם מִזֶּה** – ישלח אתכם כמה שיותר מהר.

תיארנו עד כמה היו בני ישראל מבוזים אצל המצרים. ברגע שקיבלו המצרים מכת דם, לכאורה היו צריכים לזלזל ולכעוס יותר על עם ישראל, אך נעשה בדיוק הפוך, המצרים התחילו להעריך את עם ישראל, ולהבין שהם עם מיוחד. ממכה למכה העריכו אותם יותר. המצרים חשבו שכדאי להם להיות חברים של בני ישראל, ולפתע מצרי בא ליהודי ואמר לו – רוצה נהיה חברים...זה היה נס גדול מאוד (ע"פ המדרש, החיזקוני והרמב"ן)**[[44]](#footnote-44).**

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ב}!) **דַּבֶּר נָא** – בבקשה, לקיים מה שנאמר "ואחרי כן יצאו ברכוש גדול", כי יכול להיות שהם לא ירצו תכשיטים אלא בעיקר לצאת[[45]](#footnote-45) (גו"א), וכן ידאגו שבגלל המון ירדפו המצרים אחריהם (ספורנו), וכן התכשיטים יכבידו עליהם לברוח (כלי יקר). **בְּאָזְנֵי הָעָם וְיִשְׁאֲלוּ** – ויבקשו (רשב"ם ועוד). **אִישׁ מֵאֵת רֵעֵהוּ** – וכי היו רֵעִים? אלא רצו המצרים להיות חברים של בנ"י, כמו שכתבנו לעיל (מדרש). **וְאִשָּׁה מֵאֵת רְעוּתָהּ כְּלֵי כֶסֶף וּכְלֵי זָהָב** – שאל תלמיד יקר – מה עם ה"שמלות" שכתובות בפרק ג'? (עיין העמ"ד).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ג}!) **וַיִּתֵּן ה' אֶת חֵן הָעָם בְּעֵינֵי מִצְרָיִם** – ד' עשה נס שבני ישראל מצאו חן בעיני המצרים, מתחילת המכות ועד עתה, ולכן ניתן לבקש כלי כסף וזהב (כ"מ בחיזקוני). **גַּם** **הָאִישׁ מֹשֶׁה** – אפילו משה, שהוא הביא את המכות על המצרים (רמב"ן). **גָּדוֹל מְאֹד בְּאֶרֶץ מִצְרַיִם בְּעֵינֵי עַבְדֵי פַרְעֹה וּבְעֵינֵי הָעָם** – העם המצרי (אבע"ז). שראו את המופתים שהוא עושה. וראו שהעתיר בעד המצרים (העמ"ד). אבל פרעה לא הוזכר, כי בעיני פרעה משה לא היה גדול, כפי שראינו בדברי פרעה, שהוא לא הכיר בגדלותו של משה.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ד}!) **וַיֹּאמֶר מֹשֶׁה[[46]](#footnote-46) כֹּה אָמַר ה' כַּחֲצֹת הַלַּיְלָה** – כשהלילה יחצה לשנים, כלומר – כשיגיע חצות לילה. (הזכרנו – 'כ'חצות ולא 'ב'חצות, מרמז שיהיה באיזור חצות, שלא יאמרו בדאי משה) **אֲנִי** – ולא מלאך, כדברי ההגדה, ואף שיש לי משרתים אצא בעצמי בגין חיבת הבנים (אוה"ח). **יוֹצֵא** – מתגלה. **בְּתוֹךְ מִצְרָיִם**[[47]](#footnote-47):

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ה}!) **וּמֵת כָּל בְּכוֹר בְּאֶרֶץ מִצְרַיִם** – כולל בכורות נקבות. בכור מאב. בכור מאם (חזקוני). בכורות גם מאומה אחרת (רש"י י"ב:כ"ט[[48]](#footnote-48)). **מִבְּכוֹר פַּרְעֹה הַיֹּשֵׁב עַל כִּסְאוֹ** – מהבן של פרעה שעתיד לשבת על כסאו (אונקלוס, אבע"ז) / שיושב על כסא חשוב[[49]](#footnote-49). **עַד בְּכוֹר הַשִּׁפְחָה אֲשֶׁר אַחַר הָרֵחָיִם** – טוחן ברחיים. סיפרנו על משפחת גריצגריץשגם השפחה שלה הייתה משעבדת את עם ישראל, ולכן גם השפחות נענשו[[50]](#footnote-50). **וְכֹל בְּכוֹר בְּהֵמָה** – למה הבהמות נענשו? כי הם האלוהים של מצרים. שאל תלמיד – האם כל הבהמות נענשו או רק הכבשים וכדומה?[[51]](#footnote-51)

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-יא-{ו}!)**וְהָיְתָה** – ותהיה **צְעָקָה גְדֹלָה בְּכָל אֶרֶץ מִצְרָיִם** – בגלל כל האנשים שימותו. **אֲשֶׁר כָּמֹהוּ[[52]](#footnote-52) לֹא נִהְיָתָה וְכָמֹהוּ לֹא תֹסִף[[53]](#footnote-53):**

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ז}!) **וּלְכֹל בְּנֵי יִשְׂרָאֵל לֹא יֶחֱרַץ כֶּלֶב לְשֹׁנוֹ** – הכלב לא ינענע את לשונו – מה שעושה כלב לפני שהוא נובח (שילוב של הרד"ק ורש"י)[[54]](#footnote-54), וגם חיות אחרות כמובן לא יזיקו (רס"ג), אלא שהכלבים דרכם לנבוח באמצע הלילה (חזקוני), במיוחד כשיש צעקות והמון אנשים מתים (ש"ך), ובנוסף עם ישראל עובר ממקום למקום בחיפזון לקחת את חפציהם וחפצי המצרים, וזה עלול לעורר את רוגזם של הכלבים (מדרש), ואעפ"כ לא ינבחו. **לְמֵאִישׁ וְעַד בְּהֵמָה** – אפילו לבהמות שבעם ישראל. התורה מלמדת אותנו שלעומת המצרים שנענשו קשות, לעם ישראל לא היה שום נזק ושום פחד. **לְמַעַן תֵּדְעוּן** – בשביל שתדעו **אֲשֶׁר יַפְלֶה ה'** – שד' יבדיל. **בֵּין מִצְרַיִם וּבֵין יִשְׂרָאֵל:**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ח}!) **וְיָרְדוּ כָל עֲבָדֶיךָ אֵלֶּה אֵלַי** – כל העבדים שלך יבואו אלי. באמת גם פרעה יבוא. אבל מפאת כבודו אמר רק שהעבדים יבואו [אחד הילדים אמר – פשוט גם פרעה נחשב 'עבד']. **וְהִשְׁתַּחֲוּוּ לִי לֵאמֹר** – ישתחוו להראות שהם נכנעים ורוצים לומר משהו ואז יאמרו (אוה"ח) ויבקשו (אונקלוס). **צֵא אַתָּה וְכָל הָעָם אֲשֶׁר בְּרַגְלֶיךָ** – העם שהולך אחריך [שהולך אחרי הרגלים שלך]. **וְאַחֲרֵי כֵן אֵצֵא** – אני והעם אשר לרגלי (באמ"ח, מובא ברש"י כפשוטו). **וַיֵּצֵא מֵעִם פַּרְעֹה בָּחֳרִי אָף** – בכעס. משה כועס על כך שפרעה לא מאמין לדבר ד', ובגלל זה הוא גרש את משה.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{ט}!) **וַיֹּאמֶר ה' אֶל מֹשֶׁה לֹא יִשְׁמַע אֲלֵיכֶם פַּרְעֹה** – לאחר שמשה התרה על מכת בכורות אומר לו הקב"ה – גם כעת לא ישמע פרעה. (העמ"ד) ולמה? **לְמַעַן רְבוֹת מוֹפְתַי** – כדי שנזכה במכת בכורות ובקריעת ים סוף. **בְּאֶרֶץ מִצְרָיִם:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יא-{י}!) **וּמֹשֶׁה וְאַהֲרֹן עָשׂוּ אֶת כָּל הַמֹּפְתִים הָאֵלֶּה לִפְנֵי פַרְעֹה** – בא להגיד שאפילו שחלק רק משה עשה, נחשב ששניהם עשו הכל. **וַיְחַזֵּק ה' אֶת לֵב פַּרְעֹה וְלֹא שִׁלַּח אֶת בְּנֵי יִשְׂרָאֵל מֵאַרְצוֹ** – חיזק את ליבו גם אחר ההתראה למכת בכורות. שמנו לב שזאת ההתראה היחידה שאחריה כתוב שד' חיזק את לב פרעה.

**חודש ניסן. ציווי שחיטת הפסח.**

פרק י"ב [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{א}!) **וַיֹּאמֶר ה' אֶל מֹשֶׁה וְאֶל אַהֲרֹן** – אפילו שתמיד הציווי על המצוות הוא רק למשה – "וידבר ד' אל משה לאמר", כאן כיבד ד' גם את אהרן, בגלל שותפותו בגאולת ישראל. **בְּאֶרֶץ מִצְרַיִם** – כמובן מחוץ לכרך. התורה מדגישה שזה במצרים כיוון שרוב המצוות ניתנו בהר סיני, וזה ניתן בארץ מצרים (רמב"ן). **לֵאמֹר:**

פתחנו ברש"י הראשון[[55]](#footnote-55), וראינו שכעת אנו זוכים להתחיל את המצווה הראשונה שנצטוו בה ישראל. כעת שעם ישראל נהיה לעם אפשר להתחיל לצוות. [מה המצווה? שחודש ניסן יהיה החודש הראשון. הזכרנו גם שחכמים למדו מפה בדרשה את מצוות קידוש החודש, החודש מלשון ההתחדשות, הרחבנו על מצוות קידוש החודש[[56]](#footnote-56)].

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ב}!) **הַחֹדֶשׁ הַזֶּה** – חודש ניסן. **לָכֶם** – דווקא לעם ישראל, ולא לגויים (רשב"ם). **רֹאשׁ חֳדָשִׁים** – הראש של כל החודשים, כלומר – החשוב בכל החודשים, ולכן - (מלבי"ם)[[57]](#footnote-57). **רִאשׁוֹן הוּא לָכֶם לְחָדְשֵׁי הַשָּׁנָה** – כשתהיו בחודש סיון תגידו – עכשיו החודש השלישי! שלישי למה? לא שלישי לתחילת השנה, כי השנה מתחילה בתשרי. אלא שלישי לחודש שבו נגאלנו, וכל זה כדי שנזכור את הגאולה [רמב"ן, כמו 'יום שלישי' שבא להזכיר את שבת, ומקיימים בזה מ"ע]. אומר הרמב"ן ששמות החודשים זה דבר שהתחדש רק אחרי גאולת בבל, שבא להזכיר לנו שד' הוציא אותנו מבבל.**[[58]](#footnote-58)**

דיברנו בהרחבה על יום, שבוע, חודש, שנה. על קביעת החודש אצל הגויים (נוצרים – שמש ומוסלמים - ירח), ועל קידוש החודש אצלינו ע"פ הירח, עם התחשבות בשנות השמש. ולכן יש אדר א' ואדר ב', כדי שפסח יהיה באביב.[[59]](#footnote-59)

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ג}!) **דַּבְּרוּ אֶל כָּל עֲדַת יִשְׂרָאֵל לֵאמֹר** - רואים כאן שגם משה וגם אהרן דיברו, ואע"פ שמשה הוא בעיקר מוסר התורה בישראל היו מכבדים זה את זה, כל אחד אומר לשני – תלמד אותי אתה מה ד' אמר. המדרש אומר שכשמשה היה מדבר היה אהרן מרכין אזנו לשמוע באימה. **בֶּעָשֹׂר לַחֹדֶשׁ הַזֶּה** – תגידו להם היום, בר"ח[[60]](#footnote-60), שיקחו בעשור לחודש, שהוא י' בניסן. **וְיִקְחוּ לָהֶם אִישׁ** – כל אחד. **שֶׂה לְבֵית אָבֹת שֶׂה לַבָּיִת** – או לבית אב או לבית. אם זה משפחות קטנות 'שה לבית אבות', כלומר – למשפחה המורחבת - לסבא רבא עם בניו נכדיו וניניו. **ו**אם זו משפחה גדולה – 'שה לבית' אז יעשה אב עם בניו.**[[61]](#footnote-61)**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ד}!) **וְאִם יִמְעַט הַבַּיִת** – אנשי הבית. **מִהְיֹת מִשֶּׂה** – אם ימעטו אנשי הבית בשביל שיוכלו לאכול שה שלם. **וְלָקַח**  - שה **הוּא וּשְׁכֵנוֹ הַקָּרֹב אֶל בֵּיתוֹ** – לאחד בין השכנים (ע"פ תוספתא פסחים פ"ח)**[[62]](#footnote-62) בְּמִכְסַת נְפָשֹׁת** – לפי חישוב של כמות הנפשות שיהיו סך הכל. **אִישׁ לְפִי אָכְלוֹ** – לפי חשבון של כמה שכל אחד מתכנן לאכול (מלבי"ם). **תָּכֹסּוּ עַל הַשֶּׂה** – תתמנו על השה. מחשבים את כמות האנשים המנויים על השה, כמה בערך הם מתכננים לאכול, כל אחד אמור לאכול לפחות כזית, אם יש בשה 100 זתים, ומצאו 80 אנשים שיתמנו זה טוב, כי בטוח הם יאכלו את כל השה.[[63]](#footnote-63).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ה}!) **שֶׂה** – שם כולל לכבשים ועיזים. **תָמִים**  - שלם, שהרי זה מיועד לקרבן לד', וצריך שיהיה מכובד. **זָכָר בֶּן שָׁנָה** – עד גיל שנה (בן שנה הכוונה בן שנתו, בתוך שנתו). **יִהְיֶה לָכֶם מִן הַכְּבָשִׂים וּמִן הָעִזִּים** – או מן העיזים **תִּקָּחוּ:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ו}!) **וְהָיָה לָכֶם לְמִשְׁמֶרֶת** – ותשמרו על השה כשהוא יהיה אצלכם, על ידי שתבדקו מי' בניסן שלא נפל בו מום ח"ו[[64]](#footnote-64). **עַד אַרְבָּעָה עָשָׂר יוֹם[[65]](#footnote-65) לַחֹדֶשׁ הַזֶּה וְשָׁחֲטוּ אֹתוֹ כֹּל קְהַל עֲדַת יִשְׂרָאֵל** – שם נפלא לעם ישראל – הם ציבור, מחוברים זה לזה [כנלענ"ד]. **בֵּין הָעַרְבָּיִם** – מחצות היום עד השקיעה. היום מחולק ל: בקר – 4 שעות ראשונות. צהרים – שעה 5,6 (רמב"ן). בין הערביים – יש שני ערבים – מתי השמש מתחילה להעריב ומתי שהיא שוקעת, בין הערביים הכוונה בתוך שני הערבים הללו (רש"י).

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ז}!) **וְלָקְחוּ מִן הַדָּם** – יקבלו את הדם מן השה הנשחט לתוך כלי. **וְנָתְנוּ עַל שְׁתֵּי הַמְּזוּזֹת** – הזקופות משני צידי הפתח[[66]](#footnote-66). **וְעַל הַמַּשְׁקוֹף** – החלק העליון שהדלת נשקפת – נחבטת בו. **עַל הַבָּתִּים אֲשֶׁר יֹאכְלוּ אֹתוֹ בָּהֶם** – לא בהכרח שיאכלו שם, אבל הכוונה – דווקא בית שראוי לאכול בו את הפסח, למעט מחסן, שלא גרים בו, ולכן הוא לא צריך שמירה (רש"י ע"פ שפ"ח).

נדבר בעז"ה על מטרת המצווה: שעם ישראל יזכו להיגאל מתוך קיום מצוות (גם ברית מילה), גם אם לא מבינים את טעמם ולמה לשים דם על המשקוף (מכילתא דרשב"י), הבאנו את הפסוק ביחזקאל "ואראך מתבוססת בדמיך ואומר לך בדמיך חיי ואומר לך בדמיך חיי" – דם מילה ודם פסח. אלו מצוות של מסירות נפש, שלא מפחדים מהמצרים (פרקי דר"א פכ"ט).

**ציווי שחיטת הפסח.**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ח}!) **וְאָכְלוּ אֶת הַבָּשָׂר בַּלַּיְלָה הַזֶּה** – אכילת הבשר יכולה להיות רק בלילה. **צְלִי אֵשׁ וּמַצּוֹת עַל מְרֹרִים יֹאכְלֻהוּ** – את הבשר יאכלו עם מצות ועם מרור שהוא עשב מר (חז"ל למדו אותנו שיש חמישה סוגים של עשבים מרים שבהם יוצאים ידי חובה).

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ט}!) **אַל תֹּאכְלוּ מִמֶּנּוּ נָא** – קצת צלוי, אך לא מספיק (3 פירושים למילה נא – בבקשה, עכשיו, צלוי למחצה). **וּבָשֵׁל מְבֻשָּׁל בַּמָּיִם** – אל תאכלו מבושל במים. **כִּי אִם** – אלא **צְלִי אֵשׁ** – אל תאכלו כי אם צלי אש. זו מצוות לא תעשה. עשינו דף עבודה על מ"ע ומל"ת. **רֹאשׁוֹ עַל כְּרָעָיו** – עם רגליו. **וְעַל קִרְבּוֹ** – ועם המעיים. בתחילה מוציאים את האיברים הפנימיים, סביר להניח שאת החלב וכדומה היו מוציאים ושורפים, את המעיים שוטפים ואז מחזירים לתוך הבהמה (רש"י כפשוטו)[[67]](#footnote-67), מניחים את הבהמה על שיפוד וצולים.[[68]](#footnote-68)

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{י}!) **וְלֹא תוֹתִירוּ מִמֶּנּוּ עַד בֹּקֶר** – תשתדלו (רמב"ם) שלא ישאר ממנו עד עלות השחר. **וְהַנֹּתָר**  - והנשאר **מִמֶּנּוּ עַד בֹּקֶר בָּאֵשׁ תִּשְׂרֹפוּ** – מצוות עשה.[[69]](#footnote-69)

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יא}!) **וְכָכָה תֹּאכְלוּ אֹתוֹ** – דרך האוכלים להסיר את החגורה שיהיה מקום לאוכל בבטן, וכן להוריד את הנעלים שיוכלו להסב כראוי. **מָתְנֵיכֶם חֲגֻרִים נַעֲלֵיכֶם בְּרַגְלֵיכֶם וּמַקֶּלְכֶם בְּיֶדְכֶם וַאֲכַלְתֶּם אֹתוֹ בְּחִפָּזוֹן**  - כל הדברים הללו הם מבטאים את החיפזון – להזדרז באכילה.

למה להזדרז? בישרנו "בשורה משמחת" – שיוצאים מחר לטיול (לא באמת). הילדים אמרו שהם יכינו את הטיול כבר בצהרים. שאלתי – למה לא תכינו מחר בבקר? כי אנחנו כל כך מתרגשים. גם עם ישראל, אף שאינם יוצאים רק בבקר הם כ"כ רוצים כבר לצאת. (בדומה לזה ברבנו מיוחס). **פֶּסַח הוּא לַה'** – הקרבת קרבן הפסח היא לשם ד'[[70]](#footnote-70), ולא בשביל הנאה שלכם.[[71]](#footnote-71)

ניסינו קצת בקצרה להבין את טעמי מצוות אלו אחר הדגש שאיננו מבינים בטעמים המצוות, רק מנסים קצת לטעום מהמצווה. טעם הקרבת הקרבן הוא כדי להשפיל את האלוהים של המצרים, ובזה ידעו כולם כי אין כד' אלוקינו (רבנו בחיי). טעם המתנת ארבעה ימים כדי להגביר את מסירות הנפש של עם ישראל שלא מפחדים מהמצרים (מכילתא בא ה', ושם מוסיף שבזה יתוקן חטא ע"ז). טעם לשים על המשקוף בתור סימן שפה יש יהודי (תנחומא), וגם שהמצרים יראו את דם אלוהיהם וישתגעו מזה (מכילתא). טעם המרור יכול להיות בכדי להזכיר לנו את המרירות שהייתה במצרים. עניין המצה - כי זה אוכל של עניים. ואולי זה גם חלק מהחיפזון – להכין מהר את הלחם. למה צלי? אולי כי זה מאכל של עשירים (רשב"ם), אולי כדי שהמצרים יריחו את הריח ויבינו שזה הסוף של האלוהים שלהם (חזקוני ומושב זקנים,] וכן בזוהר הקדוש), ואולי בגלל זה אסור שיהיה 'נא', שלא יהיה מצרי שיבוא לבית שלכם שזמן הצליה ואתם תסלקו אותו מן האש מהפחד שהוא יראה (אבע"ז). ולמה ראשו על כרעיו? אולי שבזמן הצליה יראו המצרים בבירור שזה שה (חזקוני). ולמה לא יותירו עד בקר? אולי כדרך מלכים שלא משאירים אוכל ליום המחרת (חינוך). ולמה אוכלים הצלי עם המרור יחד? להורות שמעבדות יצאנו לחירות (ע"פ בכור שור ומהר"ל).

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יב}!) **וְעָבַרְתִּי בְאֶרֶץ מִצְרַיִם -** כביכול ה' יעבור **בַּלַּיְלָה הַזֶּה וְהִכֵּיתִי כָל בְּכוֹר בְּאֶרֶץ מִצְרַיִם מֵאָדָם וְעַד בְּהֵמָה** – קודם אדם ואז בהמה. **וּבְכָל אֱלֹהֵי מִצְרַיִם -** כל סוגי הפסלים **אֶעֱשֶׂה שְׁפָטִים -** דינים קשים (בתיב"ע יש 4 סוגים של פגיעות באלוהיהם – העץ ירקב והמתכת תימס) **אֲנִי ה'** – אני ולא שליח.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יג}!) **וְהָיָה הַדָּם לָכֶם -** לומדים מכאן שהדם היה רק מבפנים, סימן לעמ"י, שלא יאמרו המצרים שבלי הסימן ד' לא יודע. **לְאֹת עַל הַבָּתִּים אֲשֶׁר אַתֶּם שָׁם** – כי יכול להיות שהיו אנשים שפחדו שמא גם הם ינזקו (כי גם הם לא כ"כ מתנהגים כראוי), אך המצווה הגדולה הזאת שהם קיימו במסירות נפש כל כך גדולה תזכיר להם שהם עתידים לצאת.וזהו שכתוב שהדם הוא לאות "לכם", בשבילכם.(חזקוני). **וְרָאִיתִי אֶת הַדָּם** – וכי ד' צריך לראות את הדם?! אלא הכוונה – ראיתי את מסירות הנפש שלכם בקיום המצווה הזאת. **וּפָסַחְתִּי עֲלֵכֶם** – דילגתי עליכם (לכן נקרא פסח ע"ש הדילוג)[[72]](#footnote-72). **וְלֹא יִהְיֶה בָכֶם נֶגֶף לְמַשְׁחִית -** מכה שמשחיתה **בְּהַכֹּתִי בְּאֶרֶץ מִצְרָיִם -** ואפילו יהודי שהיה בבית המצרי לא מת**,** אע"פ שזה לא בסדר שהוא שם. ואפילו יהודי שהיה צריך למות נשאר בחיים, כדי שלא יאמרו שגם ביהודים ד' פוגע (מעם לועז).

**דיני חג הפסח לדורות.**

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יד}!) **וְהָיָה[[73]](#footnote-73) הַיּוֹם הַזֶּה לָכֶם לְזִכָּרוֹן** - תזכרו אותו**. וְחַגֹּתֶם אֹתוֹ חַג לַה' לְדֹרֹתֵיכֶם** – הדגשנו שמצוות אלו הם לפסח דורות. **חֻקַּת עוֹלָם -** חק לכל הדורות עד סוף העולם, כלומר – לתמיד, גם בגלות (אוה"ח). **תְּחָגֻּהוּ** – הדגשנו שכאן מדובר על דיני פסח דורות.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{טו}!) **שִׁבְעַת יָמִים מַצּוֹת תֹּאכֵלוּ** – הזכרנו שהחובה אינה כל שבעה ימים, אלא רק בלילה הראשון. והכוונה שאם ירצו לאכול יאכלו מצות ולא חמץ. **אַךְ** – אבל רק **בַּיּוֹם הָרִאשׁוֹן** – ביום הקודם, כלומר היום שלפני פסח (י"ד) מחצות. [כמו שאומרים – אני ראשון בתור, כלומר – אני קודם] [דיברנו על כך שמחשש שלא יקראו נכון את השמש אמרו חכמים שמשעה רביעית לא יאכל]. **תַּשְׁבִּיתוּ שְּׂאֹר[[74]](#footnote-74) מִבָּתֵּיכֶם** – תבטלו את החמץ מהבתים שלכם. איך מבטלים? מחשיבים את השאור כעפר, שאנחנו לא מעוניינים בו בכלל בפסח. נהגו ישראל להחמיר יותר ולשרוף את החמץ. בנוסף אמרו חכמים שצריך שלא יהיה בבית שום חמץ, שלא בטעות אדם ירצה בו[[75]](#footnote-75). [דיברנו גם על מכירת חמץ לגוי]. **כִּי**  - למה להשבית, כדי שאדם לא יאכל [כנלע"ד] **כָּל אֹכֵל חָמֵץ וְנִכְרְתָה הַנֶּפֶשׁ הַהִוא מִיִּשְׂרָאֵל** – האיש הזה ימות קודם זמנו או שימות ללא ילדים (רש"י בראשית י"ז:י"ד). אם יאכל - **מִיּוֹם הָרִאשֹׁן עַד יוֹם הַשְּׁבִעִי:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{טז}!) **וּבַיּוֹם הָרִאשׁוֹן מִקְרָא קֹדֶשׁ** – את היום הראשון תקרא אותו קדש. כלומר – תלבש בגדים מכובדים, מאכלים טובים, להרבות בלימוד תורה...] **וּבַיּוֹם הַשְּׁבִיעִי מִקְרָא קֹדֶשׁ** – יום יציאת מצרים ויום קריעת ים סוף. (אבע"ז) **יִהְיֶה לָכֶם** – כתוב לפני כן וחגותם אותו חג לד', וכאן כתוב לכם, הכיצד? חצי מהזמן לד' בתורה ותפילה, וחצי מהזמן לכם לשינה ומאכל. **כָּל מְלָאכָה לֹא יֵעָשֶׂה בָהֶם** – כמו בשבת. **אַךְ אֲשֶׁר יֵאָכֵל לְכָל נֶפֶשׁ הוּא לְבַדּוֹ יֵעָשֶׂה לָכֶם** – רק דבר שהוא עושה בשביל לאכול – מלאכה זו בלבד הוא יכול לעשות [דיברנו על מכשירי אוכל נפש שאם אי אפשר לעשותם לפני יו"ט – שמותר לעשותם ביו"ט].

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יז}!) **וּשְׁמַרְתֶּם אֶת הַמַּצּוֹת** – תשמרו על המצות שלא יחמיצו (שלא יהיו חיטים לחים, שלא ישרה את החיטים במים, שלא יתן הבצק לילד, לקח טוב). **כִּי בְּעֶצֶם הַיּוֹם הַזֶּה** – ביום הזה בעצמו. **הוֹצֵאתִי אֶת צִבְאוֹתֵיכֶם מֵאֶרֶץ מִצְרָיִם** – והרי עדיין לא הוציא? הפסוק הזה הוא כתוב לכל הדורות, ולעתיד זה נכון לומר הוצאתי (אבע"ז). תירץ ילד תירוץ מצויין – כיוון שדבר ד' בטוח יהיה נחשב הדבר כאילו נעשה. **וּשְׁמַרְתֶּם אֶת הַיּוֹם הַזֶּה** – באיסור מלאכה. **לְדֹרֹתֵיכֶם חֻקַּת עוֹלָם:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יח}!) **בָּרִאשֹׁן** – בחודש הראשון. **בְּאַרְבָּעָה עָשָׂר יוֹם לַחֹדֶשׁ בָּעֶרֶב תֹּאכְלוּ מַצֹּת** – (יש פה הדגשה לחיוב דווקא בערב). **עַד יוֹם הָאֶחָד וְעֶשְׂרִים לַחֹדֶשׁ בָּעָרֶב** – בערב נגמר היום הכ"א ואפשר לאכול חמץ.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{יט}!) **שִׁבְעַת יָמִים שְׂאֹר** – ההבדל בין שאור ללחם: שאור זה עיסה שנחמצה ביותר, ולא ראויה למאכל, והיא מחמיצה עיסות אחרות. לחם – עיסה שנחמצה משאור או מהמתנה. **לֹא יִמָּצֵא בְּבָתֵּיכֶם** – לא כתוב שאסור לאכול חמץ, אלא שאסור שימצא חמץ שלך בביתך. האם מותר שיהיה חמץ בבית של חברי או בחוץ? תשובה – לקמן כתוב "בכל גבולך". **כִּי כָּל אֹכֵל מַחְמֶצֶת** – שאור. **וְנִכְרְתָה הַנֶּפֶשׁ הַהִוא מֵעֲדַת יִשְׂרָאֵל בַּגֵּר** – גם הגר מחוייב, אפילו שאבות אבותיו לא יצאו ממצרים. למה? כי כיון שהוא הצטרף לעם ישראל, אז זה נחשב כאילו אבותיו יצאו ממצרים. **וּבְאֶזְרַח הָאָרֶץ:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כ}!) **כָּל מַחְמֶצֶת לֹא תֹאכֵלוּ**  - בפסוק הקודם היה את העונש, פה כתוב את האיסור. **בְּכֹל מוֹשְׁבֹתֵיכֶם תֹּאכְלוּ מַצּוֹת:**

**משה מצווה את בני ישראל.** דגשים: הדגשנו בכל מהלך מצוות קרבן פסח, את השמחה הגדולה של עם ישראל לזכות להיות מצווים ועושים, עד כה ד' דיבר רק עם האבות, כעת הוא מתגלה לכל עם ישראל דרך משה רבינו. אנו זוכים להיות עבדי ד'! מתוך כך דיברנו על מסירות הנפש בקיום המצווה.

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כא}!) **וַיִּקְרָא מֹשֶׁה** – ראינו שחסרים פה רוב המצוות[[76]](#footnote-76), בגלל שהתורה מקצרת. וכאן נוספו מצוות שלא הוזכרו לעיל. **לְכָל זִקְנֵי יִשְׂרָאֵל** – והרי בפסוק ג' כתוב "כל עדת ישראל"? תירצנו שני תירוצים: א. הזקנים אמרו לכל ישראל (אבע"ז). ב. הזקנים קראו לכל עם ישראל שיבואו לשמוע (מחלוקת תנאים במדרש). **וַיֹּאמֶר אֲלֵהֶם מִשְׁכוּ**  - תמשכו שה מהדיר. **וּקְחוּ** – מי שאין לו שה משל עצמו יקנה. **לָכֶם צֹאן לְמִשְׁפְּחֹתֵיכֶם** – כל בית אב / משפחה **וְשַׁחֲטוּ הַפָּסַח** – את קרבן הפסח, (ונקרא פסח כמו שלבית כנסת 'אהל אבשלום' קוראים בקיצור – "אהל אבשלום".**)**

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כב}!) **וּלְקַחְתֶּם אֲגֻדַּת**  - קבוצה של **אֵזוֹב** – סוג של עלים רכים. יש לקחת שלושה שורשים שיש להם גם קלחים (לכל שורש יש קלח אחד או יותר). **וּטְבַלְתֶּם בַּדָּם אֲשֶׁר בַּסַּף**  - בכלי **וְהִגַּעְתֶּם**  - ונתתם, שיגיע **אֶל הַמַּשְׁקוֹף וְאֶל שְׁתֵּי הַמְּזוּזֹת מִן הַדָּם אֲשֶׁר בַּסָּף** – טבילה ונתינה, טבילה ונתינה. **וְאַתֶּם לֹא תֵצְאוּ אִישׁ מִפֶּתַח בֵּיתוֹ עַד בֹּקֶר** – למה? כי מצווה זו של הדם – המצווה המיוחדת הזאת שנעשית במסירות נפש היא השומרת, ולכן לא שייך לצאת [אך ברור שגם אם מישהו יצא הוא לא ינזק]. או שבא לומר שאפילו שפרעה יאמר לכם לצאת, אתם לא תצאו עד הבקר (מנחה בלולה).

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כג}!) **וְעָבַר ה' לִנְגֹּף**  - להכות **אֶת מִצְרַיִם וְרָאָה אֶת הַדָּם עַל הַמַּשְׁקוֹף וְעַל שְׁתֵּי הַמְּזוּזֹת**  - יראה את קיום המצוות של עמו ואת מסירות הנפש. **וּפָסַח ה' עַל הַפֶּתַח** – ידלג על הבית הזה. **וְלֹא יִתֵּן הַמַּשְׁחִית** – ד' לא ייתן רשות למשחית (לכח המשחית, ההורג). **לָבֹא אֶל בָּתֵּיכֶם לִנְגֹּף** – לא רק שלא תמותו במכת בכורות, אלא גם המשחית – אותו מלאך שגורם לאנשים זקנים למות, או שגורם לכל מיני פגעים – לא יגיע אליכם ביום הזה (גר"א).[[77]](#footnote-77)

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כד}!) **וּשְׁמַרְתֶּם אֶת הַדָּבָר הַזֶּה** – את קרבן פסח (אבע"ז ורמב"ן). **לְחָק** – לציווי. **לְךָ** – את כל הפרטים של המצווה. **וּלְבָנֶיךָ עַד עוֹלָם** – את המצוות השייכות לפסח דורות (אוה"ח).

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כה}!) **וְהָיָה כִּי** – כאשר **תָבֹאוּ אֶל הָאָרֶץ אֲשֶׁר יִתֵּן ה' לָכֶם כַּאֲשֶׁר דִּבֵּר** – בפרק ו' פסוק ח'. **וּשְׁמַרְתֶּם אֶת הָעֲבֹדָה הַזֹּאת** – הקרבת קרבן פסח. מצווה זו נצטוו ישראל לעשות רק אחר שנכנסו לארץ, כפי שלמדנו ביהושע. (חוץ מהשנה השנית, שם היה ציווי מיוחד לקיים את הפסח[[78]](#footnote-78))

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כו}!) **וְהָיָה כִּי** – אם (ולא 'כאשר', כי לא כל אחד ישאל). הרחבנו בפירושים השונים למילה 'כי', והבאנו ראיות מפסוקים שונים. כי מלשון – בגלל וכאשר (נחשב אחד, ע"פ רש"י גיטין צ. ע"ש)., אולי, אם, אלא[[79]](#footnote-79). **יֹאמְרוּ אֲלֵיכֶם בְּנֵיכֶם** – ישאלו אתכם בניכם. **מָה הָעֲבֹדָה הַזֹּאת לָכֶם** – למה מקריבים קרבן פסח. הילדים יראו את הקרבן המיוחד הזה ששונה מכל הקרבנות, (כי מקריבים אותו ביום חול שאנו יום טוב, וכמו כן מקריבים אותו כל הציבור ולא רק קרבן ציבור שאחד מקריב לכולם) וישאלו (ע"פ ספורנו ועוד). [הזכרנו את דבר ההגדה שמהלשון 'עבודה' ומהלשון 'לכם' למדנו שמדובר בבן הרשע ששואל, אך לא הרחבנו].

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כז}!) **וַאֲמַרְתֶּם[[80]](#footnote-80) זֶבַח פֶּסַח** – קרבן פסח. **הוּא לַה'** – לשם ד'. **אֲשֶׁר פָּסַח** – דילג. **עַל בָּתֵּי בְנֵי יִשְׂרָאֵל בְּמִצְרַיִם בְּנָגְפּוֹ אֶת מִצְרַיִם וְאֶת בָּתֵּינוּ הִצִּיל וַיִּקֹּד הָעָם וַיִּשְׁתַּחֲוּוּ** – קידה בראש והשתחוואה גמורה. עם ישראל התרגש כל כך על הזכות הגדולה לעשות מצוות ד', להיות עבדי ד'. והם השתחוו כאות קבלת דבר ד' בשמחה [אחד הילדים – כאומרים "כן המפקד"! ע"פ חזקוני, ודלא כרש"י].

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{כח}!) **וַיֵּלְכוּ וַיַּעֲשׂוּ בְּנֵי יִשְׂרָאֵל** – מתי הלכו? לא עכשיו, אלא בעשור לחודש. ולמה כתוב וילכו? אלא הם כל כך רצו כבר לקיים את המצווה, ונחשב להם כאילו עשו [ע"פ רש"י]. **כַּאֲשֶׁר צִוָּה ה' אֶת מֹשֶׁה וְאַהֲרֹן כֵּן עָשׂוּ** – למה כתוב כפול? כי גם משה ואהרן עשו כן.**[[81]](#footnote-81)**

**מכת בכורות.** דגשים: ההתרגשות לקראת היציאה ואהבת ד' לעמו.

[נספר בעז"ה על משפחת גאלדור (שסיפרנו עליה בתחילת הפרק), שכ"כ מתרגשת לקיום מצוות הפסח, אחד מהילדים מפחד, אך השאר מחזקים אותו לקחת כבש ולא לפחד מהמצרים. נתאר את השתלשלות האירועים, עד ישיבתם לאכול את קרבן הפסח בלילה. נספר כיצד הם כבר מרגישים גאולים – עבדי ד'. מאמינים באמונה שלימה שד' יכה את המצרים והם יצאו. יושבים משפחות משפחות באחדות גדולה. אחרי שנים של עבודה שלא נפגשו כלל. שרים ומהללים את ד' בקול גדול (לשון פרקי דר' אליעזר פמ"ח). ולפתע, תוך כדי קיום מצוות ד':](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-יב-{כט}!)

**[(כט)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-יב-{כט}!) וַיְהִי בַּחֲצִי הַלַּיְלָה** – בדיוק בחצי לילה (בשונה מלעיל שכתוב כחצות). **וַה' הִכָּה כָל בְּכוֹר בְּאֶרֶץ מִצְרַיִם[[82]](#footnote-82) מִבְּכֹר פַּרְעֹה הַיֹּשֵׁב עַל כִּסְאוֹ** – שעתיד לשבת על כסאו אחריו. **עַד בְּכוֹר הַשְּׁבִי אֲשֶׁר בְּבֵית הַבּוֹר** – השבוי שנמצא בבית הכלא. מדובר על אנשים מעמים אחרים ששבו אות המצרים, והם עבדים של המצרים. ועל כך ששמחו במפלתן של ישראל נענשו. [היו אומרים לשבוי: רוצה להשתחרר מבית האסורים? היה אומר – לא נצא לעולם כדי שישראל לא יצאו לעולם, שמות רבה]. לעיל היה כתוב שפחה ופה שבי, להודיע שגם השבוי שכלל לא העביד את ישראל יענש, כיוון ששמח[[83]](#footnote-83). **וְכֹל בְּכוֹר בְּהֵמָה:**

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{ל}!) **וַיָּקָם פַּרְעֹה לַיְלָה** – באמצע הלילה. **הוּא** – בדרך כלל מלך של הגויים קם באמצע היום, בטלן כמו אחשוורוש שעשה משתה 180 יום, כנראה שד' עשה שהוא הראשון שפתאום התעורר, וגילה שהבכורות בביתו מתים (או שפרעה נשאר ער לראות אם המכה תהיה). **וְכָל עֲבָדָיו** – פרעה רץ לעבדיו החשובים דפק להם על הדלת והעיר אותם, תראו מה קרה לי בבית, והם התעוררו וגילו שגם הבכורות שאצלם מתו. וכך הדברים התפרסמו ובאמצע הלילה כל מצרים נתמלאה צעקות. **וְכָל מִצְרַיִם וַתְּהִי צְעָקָה גְדֹלָה בְּמִצְרָיִם כִּי אֵין בַּיִת אֲשֶׁר אֵין שָׁם מֵת** – מתו: בכור מאב, בכור מאם, ואם אין – גדול שבבית. [לא הזכרנו את דברי האוה"ח שלבנ"י היה אור גדול בלילה הזה – "לילה כיום יאיר".]

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לא}!) **וַיִּקְרָא לְמֹשֶׁה וּלְאַהֲרֹן לַיְלָה** – משה ואהרן ישנו במצרים בלילה הזה ולא בארץ גושן (אבע"ז). אך פרעה לא ידע היכן הם ישנים, ולכן הוא קרא בקול גדול – אפה משה ואהרן?[[84]](#footnote-84) והילדים צחקו עליו ובלבלו אותו כל אחד אמר לו במקום אחר (מדרש ויושע). **וַיֹּאמֶר קוּמוּ צְּאוּ מִתּוֹךְ עַמִּי** – פרעה מדבר בלשון ציווי, 'כאילו' הוא המלך והוא המחליט. (וכמו שאמר ד' "כלה, גרש יגרש אתכם"), אך משה אומר לו – "וכי גנבים אנחנו שנצא בלילה?! לא נצא אלא ביד רמה לעיני כל מצרים". וכך פרעה לומד מי פה המחליט. (ע"פ הרמב"ן). **גַּם אַתֶּם**  - הגברים. **גַּם בְּנֵי יִשְׂרָאֵל**  - הילדים. **וּלְכוּ עִבְדוּ אֶת ה' כְּדַבֶּרְכֶם** – בדיוק לפי מה שאמרתם, אתם הקובעים ולא אני!

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לב}!) **גַּם צֹאנְכֶם גַּם בְּקַרְכֶם קְחוּ כַּאֲשֶׁר דִּבַּרְתֶּם** – כלומר, כמו שסיכמנו שגם אני אתן לכם במתנה בהמות.  **וָלֵכוּ וּבֵרַכְתֶּם גַּם אֹתִי**- וגם אותי תברכו. כי פחד פרעה שימות כיוון שהוא בכור (רמב"ן).

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לג}!) **וַתֶּחֱזַק מִצְרַיִם עַל הָעָם** – המצרים בקשו והתחננו בחוזקה מהעם. **לְמַהֵר לְשַׁלְּחָם מִן הָאָרֶץ כִּי אָמְרוּ כֻּלָּנוּ מֵתִים** – כל כך הרבה מתים, מי יודע מה יקרה עוד, אולי תהיה עוד מכה שממש כולם ימותו (בכור שור)[[85]](#footnote-85).

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לד}!) **וַיִּשָּׂא הָעָם אֶת בְּצֵקוֹ טֶרֶם יֶחְמָץ** – לפני שיחמץ, כיוון שהיה אסור לאכול חמץ לא תכננו שיחמיץ, אך הכוונה היא שהם אפילו לא הספיקו לאפות את המצות בבית (וכתב 'טרם יחמץ' ללמדנו שתכננו להכין משהו מהיר). רמב"ן ועיין במלבי"ם. **מִשְׁאֲרֹתָם** – הכלי שבו שמו את הבצק ('משארותם' מלשון 'שאור', אבע"ז). אך חז"ל למדו שהמילה 'משארותם' רומזת לנו ששמו על שכמם את מה שנשאר מהמצה והמרור[[86]](#footnote-86) (אבל מהבשר בפשטות היה עליהם לשרוף) **צְרֻרֹת**  - קשורות **בְּשִׂמְלֹתָם עַל שִׁכְמָם** – מחיבוב המצווה לא שמו אותם על הבהמות אלא סחבו עליהם. [לכן נהוג לשים את האפיקומן צרור במפה, חזקוני]. לפי הפשט שמדובר בכלי עם הבצק, טעם העניין היה בכדי שיוכלו ללוש את הבצק כל הזמן כדי שלא יחמיץ (שהרי רק כשהגיעו לסוכות הם אפו את המצות).

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לה}!) **וּבְנֵי יִשְׂרָאֵל עָשׂוּ כִּדְבַר מֹשֶׁה** – הם לקחו את הכסף והזהב לא בגלל שרצו להיות עשירים, אלא כיוון שרצו לעשות את דבר משה (אוה"ח), ואפילו שבעיקר מה שהם רוצים זה לצאת ממצרים, והדבר הזה יכול לגרום למצרים לרדוף אחריהם, הם לא מפחדים ועושים את רצון ד' (העמ"ד). **וַיִּשְׁאֲלוּ מִמִּצְרַיִם כְּלֵי כֶסֶף וּכְלֵי זָהָב**  - תכשיטים מזהב ומכסף (רשב"ם פ"ג, אך אולי כלול פה כל דברי הכסף, ולכן כתוב "וינצלו את מצרים", כך אמר לי הרב גדי שר שלום) **וּשְׂמָלֹת**:

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לו}!) **וַה' נָתַן אֶת חֵן הָעָם בְּעֵינֵי מִצְרַיִם** – המצרים העריכו את בנ"י. **וַיַּשְׁאִלוּם** – המצרים השאילו כלומר נתנו ליהודים (רס"ג). ומרוב שחיבבו את אותם היו נותנים להם יותר ממה שבקשו בנ"י. **וַיְנַצְּלוּ** – וירוקנו **אֶת מִצְרָיִם** – כמו שכתוב לעיל "וניצלתם את מצרים"[[87]](#footnote-87). תיארנו את זה שמצרים צועקים על המתים, ולפתע מגיע ישראלי בבקר ומבקש תכשיטים, והמצרי במקום לצעוק עליו נותן לו.

**יציאת מצרים.** דגשים: הדגשנו את היות עם ישראל בני חורין, שיכולים לעשות כרצונם – ולעשות רצון ד'. דיברנו על אהבת ד' לישראל, ועל הרגשת עם ישראל את אהבתו

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לז}!) **וַיִּסְעוּ בְנֵי יִשְׂרָאֵל מֵרַעְמְסֵס סֻכֹּתָה** – תיארנו בהרחבה מרובה את השמחה הגדולה ביציאת מצרים. המרחק בין רעמסס לסוכות הוא 120 מיל שזה לוקח שלושה ימים, ועם ישראל עם ישראל מגיע תוך רגע. כפי שאמר להם ד' "ואשא אתכם על כנפי נשרים". (אמרנו שאיננו מבינים איך קוראת קפיצת דרך). שמנו לב לניקוד של המילה 'רעמסס' וראינו שאין זה רעמסס בו עבדו (א':י"א), אלא רעמסס בו גרו (בראשית מ"ז:י"א). כולם יצאו בצורה מסודרת ויפה ולא כבורחים (מדרש הגדול י"ג:נ"א).

כשעם ישראל מגיע לסוכות הוא מגלה פלא עצום – 7 ענני כבוד: מארבעת הצדדים לשמור מחיות רעות. מלמעלה לשמור מחום וגשם, מלמטה לשמור מקוצים ונחשים, ולפניהם עוד ענן שמיישר את כל השטח (תבי"ע). עם ישראל מרגיש את האהבה הגדולה של ד' אליו. זכר לזה אנו חוגגים את סוכות [למה דווקא בתשרי? להראות שאנו יוצאים לא בשביל שיהיה נעים אלא לשם המצווה]. **כְּשֵׁשׁ מֵאוֹת אֶלֶף** – בערך 600,000 אנשים(מדרש, שהרי היו בדיוק 603,550) **רַגְלִי** - 'רגלי' זה ביטוי לאנשים שיש להם רגלים. **הַגְּבָרִים לְבַד מִטָּף** – חוץ מהילדים. מי שהיה עד גיל 20 נחשב ילד לעניין הזה. חישבנו שעם הטף והנשים זה בערך פי 6 סה"כ 3,600,000 אנשים (ע"פ תרגום).

[**(לח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לח}!) **וְגַם עֵרֶב** – תערובת של אומות שראו את מעשה ד' והתגיירו[[88]](#footnote-88). [דננו כיצד ומתי נעשה הגיור]. **רַב** – המונים[[89]](#footnote-89). **עָלָה אִתָּם וְצֹאן וּבָקָר מִקְנֶה כָּבֵד מְאֹד:**

[**(לט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{לט}!) **וַיֹּאפוּ אֶת הַבָּצֵק** – כאשר הגיעו לסוכות (אבע"ז). **אֲשֶׁר הוֹצִיאוּ מִמִּצְרַיִם עֻגֹת מַצּוֹת** – מצות עגולות. (עוגה זה עיגול[[90]](#footnote-90)) **כִּי לֹא חָמֵץ** – כי זה לא החמיץ. שהרי מצווים בהשבתת חמץ. ולמה הכינו בסוכות ולא במצרים? **כִּי גֹרְשׁוּ מִמִּצְרַיִם וְלֹא יָכְלוּ לְהִתְמַהְמֵהַּ** – להתעכב. איך הבצק לא החמיץ בדרך? ד' עשה להם נס ותוך רגע הגיע לסוכות, ושם ישר אפו את החמץ (רמב"ן, ע"פ הסבר הרב יעקב לבנון[[91]](#footnote-91)). **וְגַם צֵדָה לֹא עָשׂוּ לָהֶם** – זה דבר נוסף. עם ישראל לא לקח אוכל לדרך, כי סמכו על ד'. הבצק שלקחו נעשה בו נס והספיק להם עד י' באייר, ומאז אכלו מהמן, כפי שנלמד בסוף פרשת בשלח.

[**(מ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מ}!) **וּמוֹשַׁב בְּנֵי יִשְׂרָאֵל אֲשֶׁר יָשְׁבוּ בְּמִצְרָיִם** – מאז ברית בן הבתרים עד עכשיו כאשר חלק עיקרי מהזמן ישבו במצרים (כנלענ"ד[[92]](#footnote-92))[[93]](#footnote-93). **שְׁלֹשִׁים שָׁנָה וְאַרְבַּע מֵאוֹת שָׁנָה** – בברית בין הבתרים כתוב 400 שנה שזה מלידת יצחק. כשהאבות ישבו בארץ כנען הם עדיין היו נחשבים 'גרים', כי ד' עדיין לא נתן להם את הארץ. מאז שירד יעקב אבינו למצרים עברו 210 שנים. הזכרנו את דברי רש"י הקדוש שבט"ו בניסן אירח אברהם את האורחים בתחילת וירא, באותו תאריך בשנה שאחרי נולד יצחק, ובאותו תאריך 30 שנה לפני היה ברית בין הבתרים, ובאותו תאריך אחרי 400 שנה נגאלו ישראל.

**(מא) וַיְהִי מִקֵּץ** – בסוף **שְׁלֹשִׁים שָׁנָה וְאַרְבַּע מֵאוֹת שָׁנָה וַיְהִי בְּעֶצֶם הַיּוֹם הַזֶּה[[94]](#footnote-94)** – ביום הזה עצמו. **יָצְאוּ כָּל צִבְאוֹת ה' מֵאֶרֶץ מִצְרָיִם:**

[**(מב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מב}!) **לֵיל שִׁמֻּרִים הוּא לַה'** – לילה שמאז בריאת העולם ד' מצפה לו[[95]](#footnote-95) (שימורים – מלשון "ואביו שמר את הדבר"). **לְהוֹצִיאָם מֵאֶרֶץ מִצְרָיִם הוּא הַלַּיְלָה הַזֶּה לַה'** – הלילה המיוחד הזה הוא לד', קרו בו הרבה דברים (ברית בן הבתרים, לידת יצחק ועוד[[96]](#footnote-96)) **שִׁמֻּרִים לְכָל בְּנֵי יִשְׂרָאֵל לְדֹרֹתָם** – אף עם ישראל מצפה כל שנה – מתי יגיע ליל הסדר [רשב"ם].[[97]](#footnote-97)

**הלכות פסח.** דגשים: חשיבותו של קרבן פסח, שאינו נאכל לכל המעוניין בכך.

[**(מג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מג}!) **וַיֹּאמֶר ה' אֶל מֹשֶׁה וְאַהֲרֹן[[98]](#footnote-98)** – בי"ד ניסן[[99]](#footnote-99). התורה חוזרת קצת אחורה. **זֹאת חֻקַּת הַפָּסַח** – אלו החוקים והמצוות של הפסח ציווי לדורות (חזקוני) וגם לאותו דור.. **כָּל בֶּן נֵכָר** – כל גוי, או יהודי שחי כמו גוי (עובד ע"ז, רמב"ם[[100]](#footnote-100)). **לֹא יֹאכַל בּוֹ** – ממנו, מבשר הפסח.

[**(מד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מד}!) **וְכָל עֶבֶד אִישׁ מִקְנַת כָּסֶף** – שקנה אותו. עבד כנעני נחשב כמו רכוש של אדונו וחייב בחלק מן המצוות. **וּמַלְתָּה אֹתוֹ** – את העבד. **אָז יֹאכַל בּוֹ** – האדון. כי אינו יכול לאכול אם עבדו לא מל.

[**(מה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מה}!) **תּוֹשָׁב** – גוי שגר בא"י וקיבל על עצמו שלא לעבוד ע"ז. **וְשָׂכִיר** – גוי שעובד אצל יהודי אך הוא לא עבד כנעני. **לֹא יֹאכַל בּוֹ** – ואפילו אם עשה ברית מילה (לדוגמא שהוא ערבי או גבעוני שמל את עצמו).

[**(מו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מו}!) **בְּבַיִת אֶחָד יֵאָכֵל** – דיברנו עלכך שבפסח דורות לא חייבים לאכול דווקא עם המשפחה, כל אחד יכול להחליט עם מי הוא נמנה, אך אחר שנמנה הוא לא יכול לעבור לבית אחר. **לֹא תוֹצִיא מִן הַבַּיִת מִן הַבָּשָׂר חוּצָה** – ואפילו אם אין מי שיאכל את כל מה יש פה וזה ישאר נותר (כן נ"ל פשוט). **וְעֶצֶם לֹא תִשְׁבְּרוּ בוֹ** – בשביל לאכול מה שבתוכו או בשביל לחלק חלוקה שווה. כותב ספר החינוך שטעם הדבר היא כמו מלך שלא שובר עצמות. מדובר על עצם שיש בו בשר כזית (הרב נחום).

[**(מז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מז}!) **כָּל עֲדַת יִשְׂרָאֵל יַעֲשׂוּ אֹתוֹ** – כל עם ישראל. ודווקא גדולים, כי עדה נחשב גדול (אבע"ז). כאן לא צריכים לעשות דווקא משפחות – אלא כל עדת ישראל בערבוביא יעשו אותו (הרב נחום).

[**(מח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מח}!) **וְכִי יָגוּר[[101]](#footnote-101) אִתְּךָ גֵּר וְעָשָׂה פֶסַח לַה'** – ורצה לעשות פסח. **הִמּוֹל לוֹ כָל זָכָר** – כל ילדיו. **וְאָז יִקְרַב לַעֲשֹׂתוֹ** – אין הגר יכול להקריב אא"כ כל בניו נימולו (וזה נכון גם לגבי אזרח). **וְהָיָה כְּאֶזְרַח הָאָרֶץ** – ואף שלא יצאו אבותיו ממצרים, לאחר שהוא התגייר הוא נהפך להיות חלק מעם ישראל. **וְכָל עָרֵל לֹא יֹאכַל בּוֹ** – יהודי שלא נימול מכל סיבה שהיא. ואפילו שזה מטעם פיקו"נ, שמתו אחיו מחמת מילה. ולכן בני ישראל מלו את עצמם לפני הקרבת קרבן פסח.[[102]](#footnote-102)

[**(מט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{מט}!) **תּוֹרָה אַחַת** – אותם מצוות של התורה. **יִהְיֶה לָאֶזְרָח וְלַגֵּר הַגָּר בְּתוֹכְכֶם** – בכל המצוות דין גר כדין אזרח.

[**(נ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{נ}!) **וַיַּעֲשׂוּ כָּל בְּנֵי יִשְׂרָאֵל** **כַּאֲשֶׁר צִוָּה ה' אֶת מֹשֶׁה וְאֶת אַהֲרֹן כֵּן עָשׂוּ** – שמלו על מנת שיוכלו להקריב את קרבן הפסח. מהמילה 'כל' אנחנו לומדים שלא היה אחד שלא מל. ולא היה אחד שנחשב "בן נכר" (רמב"ן). במדרש: כששמעו זאת ישראל עמדו בשמחה ובשירים ומלו את הערלים במהירות, וד' ריפא אותם במהירות.

הבאנו את המדרש שהיו כמה רשעים שלא רצו למול. אבל הקב"ה מאוד רצה שהם ימולו ע"מ שיוכל להוציאם ממצרים אחר שיקיימו את המצוות האלו. מה עשה? נהיה ריח גן עדן לקרבן של משה, הם רצו מאוד לאכול מזה, אמר להם משה – אתם חייבים למול. וכך מלו כולם. וד' 'נישק ' אותם מאהבתו הגדולה לכל בניו. מדרש נפלא מאוד!

[**(נא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יב-{נא}!) **וַיְהִי בְּעֶצֶם הַיּוֹם הַזֶּה**  - ט"ו בניסן. **הוֹצִיא ה' אֶת בְּנֵי יִשְׂרָאֵל מֵאֶרֶץ מִצְרַיִם עַל צִבְאֹתָם** – כיוון שהתורה חזרה על מה שקרה בי"ד בניסן התורה חוזרת בקצרה שיצאו עם ישראל ממצרים. ובאותו יום ד' אמר למשה לומר מה שכתוב בהמשך.

**זכר ליציאת מצרים.** דגשים: מרכזיותה של יציאת מצרים בחיי עם ישראל ובמצוותיה.

פתיחה: דיברנו על הפרשיות שנמצאות במזוזה ובתפילין. ראינו ההבדל בין תפילין של יד לשל ראש. דיברנו על סדר כתיבת הפרשיות לפי רש"י ור"ת. ראינו שישנן הרבה מצוות שהן זכר ליצי"מ[[103]](#footnote-103).

פרק י"ג [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{א}!) **וַיְדַבֵּר ה' אֶל מֹשֶׁה לֵּאמֹר**– שמנולב שכאן ד' מצווה רק את משה, מכאן ואילך כל ציווי המצוות הן למשה. פירוש המילה 'לאמר' היא שד' ציווה את משה שיאמר לבני ישראל (רד"ק בספר השורשים ורבינו בחיי).

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ב}!) **קַדֶּשׁ לִי כָל בְּכוֹר** – תקדש את הבכורות שיהיו שלי, הבכורות היו צריכים לעבוד בבית המקדש (ורק בגלל חטא העגל עברה העבודה לכהנים, ע"פ רשב"ם). שצריך לעשות מעשים של קדושה ולא חול. ובשביל שיוכל לעשות גם מעשים של חול, צריך לפדות אותו בגיל חודש (ספורנו). בנוסף הבכורות היו צריכים לעבוד בבית המקדש, ורק בגלל חטא העגל עברה העבודה לכהנים (ע"פ הסבר הרשב"ם). **פֶּטֶר** – פתח **כָּל רֶחֶם**  - הראשון שיוצא ופותח את הרחם [אבל אם הוא הבן הראשון של האב ולא של האם הוא לא נחשב בכור[[104]](#footnote-104), וכמו כן אם היתה הפלה לפני כן הוא לא בכור כי הוא לא הפותח את הרחם]. **בִּבְנֵי יִשְׂרָאֵל בָּאָדָם וּבַבְּהֵמָה** – אדם נפדה, בהמה טהורה מביאה לכהן ומקריב אותה, ואם היא בעלת מום אוכל אותה. בהמה טמאה אין לה דין פדיון למעט חמור, אותו פודים בשה ואם לא אז עורפים. **לִי הוּא** – הקב"ה הרג את כל הבכורות במצרים, ולכאורה אין הבדל בין המצרים לעם ישראל מצד המעשים, ובכל זאת הציל אותם. לכן הם נחשבים של ד', ויש בזה הודאה לד' על שהציל אותנו (ע"פ אבע"ז). למה גם הבהמות נהיות קודש? כי ד' הרג גם את הבהמות של המצרים, ושל הישראלים נצלו. כאן לא כתוב את דין הפדיון, אלא שבכור הוא של ד', הוא קדוש, לפי זה הוא לא יכול לעשות מעשים של חול, ולכן צריך לפדות אותו (ע"פ הספורנו).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ג}!) **וַיֹּאמֶר מֹשֶׁה אֶל הָעָם זָכוֹר אֶת הַיּוֹם הַזֶּה** – משה אומר להם את זה ביום צאתם ממצרים. **אֲשֶׁר יְצָאתֶם מִמִּצְרַיִם מִבֵּית עֲבָדִים** – כל יום צריך לזכור את יציאת מצרים על ידי שאומרים פרשת "ויאמר". **כִּי בְּחֹזֶק יָד** – בגבורה. יד חזקה זה יד שעושה ניסים שהם לא בדרך הטבעית. דוגמא – יהושע פרק ד'. (ספורנו לקמן). **הוֹצִיא ה' אֶתְכֶם מִזֶּה וְלֹא** – ולכן לא **יֵאָכֵל חָמֵץ:**

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ד}!) **הַיּוֹם אַתֶּם יֹצְאִים בְּחֹדֶשׁ הָאָבִיב** – ד' הוציא אתכם דווקא בחודש האביב כדי שלא יהיה לנו לא חם ולא קר. וכך לעתיד לבא, תדאגו שתצאו תמיד בחודש האביב. (על ידי עיבור השנה), רמב"ן וספורנו.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ה}!) **וְהָיָה כִי** – כאשר **יְבִיאֲךָ ה' אֶל אֶרֶץ הַכְּנַעֲנִי וְהַחִתִּי וְהָאֱמֹרִי וְהַחִוִּי וְהַיְבוּסִי** – למה הזכיר רק 5 עמים? כי זה החלק המשובח של א"י שם נמצא ארץ זבת חלב ודבש (רמב"ן). **אֲשֶׁר נִשְׁבַּע לַאֲבֹתֶיךָ לָתֶת לָךְ אֶרֶץ זָבַת חָלָב וּדְבָשׁ** – זבת חלב מהעיזים וזבת דבש מהתמרים והתאנים. **וְעָבַדְתָּ אֶת הָעֲבֹדָה הַזֹּאת** – וקיימת את המצוות האלו. **בַּחֹדֶשׁ הַזֶּה:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ו}!) **שִׁבְעַת יָמִים תֹּאכַל מַצֹּת וּבַיּוֹם הַשְּׁבִיעִי חַג לַה'** – גם ביום השביעי חג לד', חוץ מהיום הראשון שהוא ודאי חג (כנלענ"ד, וצ"ע[[105]](#footnote-105))

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ז}!) **מַצּוֹת יֵאָכֵל אֵת** – ב.. (רבינו בחיי). **שִׁבְעַת הַיָּמִים וְלֹא יֵרָאֶה לְךָ חָמֵץ וְלֹא יֵרָאֶה לְךָ שְׂאֹר בְּכָל גְּבֻלֶךָ:**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ח}!) **וְהִגַּדְתָּ לְבִנְךָ** – ותספר לבן שלך. כאן מדובר בבן שהוא עצמו לא שואל שום דבר, ובכל זאת תספר לו. **בַּיּוֹם הַהוּא לֵאמֹר בַּעֲבוּר זֶה** – בשביל זה, בשביל שאקיים את המצוות[[106]](#footnote-106). **עָשָׂה ה' לִי בְּצֵאתִי מִמִּצְרָיִם** – ד' הוציא אותי ממצרים בשביל שאוכל לקיים את מצוותיו, גם את מצוות הפסח. יש כאן עוד מצווה חשובה לספר בליל הסדר את סיפור יציאת מצרים.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{ט}!) **וְהָיָה לְךָ**  - יציאת מצרים תהיה **לְאוֹת** - לסימן **עַל יָדְךָ** –כתיבת הפרשה הזאת בתפילין תהיה לך סימן ליציאת מצרים. **וּלְזִכָּרוֹן בֵּין עֵינֶיךָ** – כנגד בין העיניים (הזכרנו את הצדוקים, אפה הם אומרים שצריך להניח את התפילין). **לְמַעַן תִּהְיֶה תּוֹרַת ה' בְּפִיךָ** - שע"י זכירת יציאת מצרים נזכור שאנחנו עמו של ד' ונקיים את מצוותיו (לענ"ד)[[107]](#footnote-107). **כִּי בְּיָד חֲזָקָה הוֹצִאֲךָ ה' מִמִּצְרָיִם:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{י}!) **וְשָׁמַרְתָּ אֶת הַחֻקָּה** – את מצוות הפסח. **הַזֹּאת לְמוֹעֲדָהּ** – בזמנה (באביב, אברבנאל). **מִיָּמִים יָמִימָה** – משנה לשנה[[108]](#footnote-108). שמנו לב שיש כאן 4 מצוות שהתחדשו זכר ליצית מצרים: לקדש את הכבורות, לזכור את יציאת מצרים כל יום, לספר סיפור יצי"מ בליל הסדר ולהניח תפילין.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יא}!) **וְהָיָה כִּי יְבִאֲךָ ה' אֶל אֶרֶץ הַכְּנַעֲנִי** – רמוז בזה שבזכות מצווה זו יביא אותך ד' אל הארץ[[109]](#footnote-109). **כַּאֲשֶׁר נִשְׁבַּע לְךָ** – אפה ד' נשבע לעם ישראל? בתחילת וארא. **וְלַאֲבֹתֶיךָ וּנְתָנָהּ לָךְ:**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יב}!) **וְהַעֲבַרְתָּ** – והפרשת. **כָל פֶּטֶר רֶחֶם לַה'** – תפריש אותו מכל שאר הבהמות, תעביר אותו, שלא יהיה עם כולם, אלא יהיה לד'. **וְכָל פֶּטֶר שֶׁגֶר** – נפל. נפל. 'לשַׁגר' מלשון לשלח. עובר שהבהמה לא הולידה אותו אלא "שילחה" אותו מכיון שלא היה חי[[110]](#footnote-110). **בְּהֵמָה אֲשֶׁר יִהְיֶה לְךָ הַזְּכָרִים** – אם הוא מהזכרים, אז הוא... **לַה'** – נפל זה בהמה שנולדה מתה, במקרה כזה אין קדושה בבהמה המתה הזאת, אלא שהבא אחריו לא יהיה קדוש, כיוון שהבא אחריו אינו זה שפותח את הרחם.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יג}!) **וְכָל פֶּטֶר חֲמֹר** – חמור שפותח את רחם אימו **תִּפְדֶּה בְשֶׂה** – החמור הוא קדוש, ואסור בהנאה, אחרי שפודים אותו השה אינו קדוש, אלא שצריך להביאו לכהן, והחמור מותר בשימוש לכל דבר ועניין. **וְאִם לֹא תִפְדֶּה וַעֲרַפְתּוֹ** – חותך בקופיץ מהעורף, כמובן אדם יעדיף לתת את הבכור לכהן מאשר לערוף אותו, אם הוא לא נותן לכהן הוא פשוט מפסיד אותו. לשאר הבהמות הטמאות אין בכלל דין בכורות. ובמה שונה החמור? מכיוון שהמצרים היו במדרגת חמור – "שבו לכם פה עם החמור", ולכן זכר למות הבכורות של המצרים אנו מקדשים פטר חמור[[111]](#footnote-111). **וְכֹל בְּכוֹר אָדָם בְּבָנֶיךָ תִּפְדֶּה** – תתן לכהן 5 שקלים, הכהן הוא שליח של ד', והבכור נחשב כאילו שלו, ואבי הבן נותן לו כסף ובזה הוא קונה מהכהן את הבכור, והבכור נהיה של הישראל.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{יד}!) **וְהָיָה כִּי** – כאשר. **יִשְׁאָלְךָ בִנְךָ מָחָר** – בעוד זמן. **לֵאמֹר מַה זֹּאת** – מה זה, מה עושים פה, מה העניין במצווה הזאת של קרבן פסח[[112]](#footnote-112)? כאן מדובר בבן תם (טיפש), שהוא לא מספיק חכם כדי לדעת מה לשאול, ראינו בדברים ו':כ' את הבן החכם, ושמנו לב שכנגד ארבעה בנים דיברה תורה. **וְאָמַרְתָּ אֵלָיו בְּחֹזֶק יָד הוֹצִיאָנוּ ה' מִמִּצְרַיִם מִבֵּית עֲבָדִים** – וכמובן תרחיב ותספר לו את כל הסיפור. הפסוק הבא נראה שאינו מה שתאמר לו, כי הוא לא שאל על פדיון הבן אלא על יציאת מצרים.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{טו}!) **וַיְהִי כִּי** – כאשר **הִקְשָׁה פַרְעֹה** – את ליבו **לְשַׁלְּחֵנוּ וַיַּהֲרֹג ה' כָּל בְּכוֹר בְּאֶרֶץ מִצְרַיִם מִבְּכֹר אָדָם וְעַד בְּכוֹר בְּהֵמָה עַל כֵּן אֲנִי זֹבֵחַ לַה' כָּל פֶּטֶר רֶחֶם הַזְּכָרִים** – אני מקריב את הבהמות. **וְכָל בְּכוֹר בָּנַי אֶפְדֶּה:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יג-{טז}!) **וְהָיָה** – הפרשיה הזאת. **לְאוֹת עַל יָדְכָה** – תוספת ה' מלמדת על יד כהה, היד החלשה, שמניחים תפילין ביד החלשה (ולכן איטר יניח ביד ימין, שזאת היד החלשה שלו). **וּלְטוֹטָפֹת** – כמו תכשיט של זר על הראש (רמוז פה שיש ארבע פרשיות). **בֵּין עֵינֶיךָ כִּי בְּחֹזֶק יָד הוֹצִיאָנוּ ה' מִמִּצְרָיִם:**

1. מהרב נחום: כל הפרשה. [↑](#footnote-ref-1)
2. רמז: בגימטריא 3 כי נשארו 3 מכות (בעה"ט) [↑](#footnote-ref-2)
3. צ"ע: מה הפירוש 'כי', ונראה שהכוונה – וכי תשאל למה פרעה לא שילח עדיין, זה לא בגלל שהוא לא רצה, אלא כי אני הכבדתי את ליבו. ובדומה בספורנו: שלא תחשוב שבחינם אתה טורח, כי אני הוא שהכבדתי את ליבו, ע"ש. [↑](#footnote-ref-3)
4. שרי הצבא (רס"ג). [↑](#footnote-ref-4)
5. מדרש הגדול: כי עד אז היה מקשה או את ליבו או את ליבם. [↑](#footnote-ref-5)
6. וכותב שבזכות 2 התמיהות האלו יספרו הדברים לדורות הבאים: א. עונשים כבדים למצרים. ב. שידוד מערכות הטבע. [↑](#footnote-ref-6)
7. תשע"ג: [אמרתי להם שזכינו שהשנה נגיע לליל הסדר אחרי כמה חודשים שזכינו ללמוד על יציאת מצרים.] [↑](#footnote-ref-7)
8. הרחבה: כתבנו על הלוח 3 פעימות של כל מכה עם התראה: א. דבר ד' למשה. ב. דבר משה לפרעה. ג. המכה. שמנו לב באיזה מכה איזה חלק לא מוזכר. [↑](#footnote-ref-8)
9. פתיחה: כמה פעמים כתוב בלשון יחיד על משה ואהרון (אחד התלמידים מצא 11 עד פה) [↑](#footnote-ref-9)
10. הרחבה: ישנם שני סוגי ארבה, יחידני ולהקות. יחידני הוא בדרך כלל ירוק, ולהקתי צהוב. בלהקות יש 100 מליארד. כ"א שוקל 2 גרם, יחד הם שוקלים 200 אלף טון. חישבנו בערך את הגודל של מצרים, וכמה יש בערך במטר רבוע, ויצא לנו שהיו 100 טליון חגבים. האמא של החגבים יכולה להטיל 50 יחדף והיא מטילה 6 פעמים אחד אחרי השני, הריסוס מבריח או ממית. החגבים מתרבים בעיקר במקומות חמים. דיברנו על עדת תימן שיש לה מסורת איזה חגבים כשרים באכילה. נקרא 'ארבה' כי הוא הרבה (לקח טוב). והיו שם 7 סוגים (מדרש הגדול י:יד. ארבה, סלעם, חרגול, חגב, גזם, ילק, חסיל. [↑](#footnote-ref-10)
11. ובמכת צפרדעים אותו דבר. רק שם כתוב כוש. גם שם זה שמות רבה. [↑](#footnote-ref-11)
12. ולפי זה תמוה לומר שהפעמים שמוזכר ארץ גושן זה בגלל שזה מכות שיותר קל שיעבורו, דאין קל ממכת ארבה לעבור לגושן. [↑](#footnote-ref-12)
13. רש"י כתב את מראה הארץ שלומר הרחבה: מדרש: לארץ יש עין וראש. [↑](#footnote-ref-13)
14. הרחבה: לשים לב: הארבה, הרואה, הארבה. [↑](#footnote-ref-14)
15. צ"ע: 3 מילים באותה משמעות: מה שנותר, נפלט, נשאר. [↑](#footnote-ref-15)
16. תלמידים תשע"ד: עשרת תירוצי התלמידים על איזה עץ מדובר: א. סוגי עצים רכים כ'חיטה'. ב. זרעים של עצים, שהם רכים. ג. הצמיחו אחרי המכה. ד. עצים שצמחו בבית או בחממות. ה. הכוונה לפירות – עץ פרי. ו. נס, ד' השאיר עצים בשביל מכת ארבה. ז. הכוונה למה שבתוך כלי עץ. ח. הארבה אכל עצים נפולים. ט. עצים מכוסים בברזל. י. הרמב"ן כותב שצמחו ענפים לגזעים קיימים [↑](#footnote-ref-16)
17. צ"ע: לה כתוב בתיך ברבים על הבית של פרעה? [↑](#footnote-ref-17)
18. תשע"ג: משה רבינו רואה שפרעה ועבדיו חושבים על העניין לכן הוא יצא ונתן להם לחשוב ע"מ שיחליטו אם הם מחליטים לשחרר את בני ישראל. (ובאוה"ח צורה של זלזול, ובאבע"ז צורה של כבוד. וברמב"ן כך דרכו בכל מכה). [↑](#footnote-ref-18)
19. זה שאתה מעכב את העם (בכור שור). [↑](#footnote-ref-19)
20. הרב נחום בניגון שונה: יהי כן ד' עמכם – יהי כך שאני באמת מאמין שד' אמר לכם לצאת. כאשר אשלח אתכם ואת טפכם – ולשלח אתכם ואף את צאנכם, אך "ראו כי רעה נגד פניכם" – רואים שכוונתכם רעה. [↑](#footnote-ref-20)
21. ובשמות רבה י"ג:ה': ראו כי המחשבה הרעה שלכם – לברוח ולא לחזור – נגד פניכם, כלומר – היא לא תתקיים. ואם אין כוונתכם לברוח אז... לכו נא הגברים וכו'. [↑](#footnote-ref-21)
22. כמו "ויעבוד יעקב ברחל" – בשביל רחל. [↑](#footnote-ref-22)
23. הוספה: ההעמ"ד כותב שנס זה היה בדרך הטבע בכדי להראות שגם הטבע יכול להכות. [↑](#footnote-ref-23)
24. צ"ע או שאז זה נחת. וצריך לברר למה הה בכלל רוח? האם בגלל שהרוח היא זו שקירבה את הארבה מההתחלה, או שמטרת הרוח היא לעורר את המצרים לתשובה, ויכול להיות שהרוח התחזקה עוד ועוד. [↑](#footnote-ref-24)
25. תשע"ג: במצרים לא היה. וכ"כ הרמב"ן). [↑](#footnote-ref-25)
26. צ"ע קצת על הסבר זה, למה כאן כתוב עין כל הארץ, אם זה השמש יותר מתאים הלשון עין הארץ, [↑](#footnote-ref-26)
27. תלמידים תשע"ד: תלמיד שאל – האם לעברי שהיה במצרים היה חושך? אמרתי שנראה לי שהיה לו חשוך, אך זה לא היה חושך רציני כל כך וזה לא נחשב מכה. [↑](#footnote-ref-27)
28. צ"ע: קשה להגיד שהמכה שימשה 7 ימים, שהרי פרעה מיהר?! וכן במכות נוספות לא נראה כל כך שרק אחרי 7 ימים פרעה התחל לפחד מהערוב וכדומה, יותר פשוט להבין שהמכה לא שימשה 7 ימים. וכן דעת הרמב"ן שהרי לדעתו מכת ברד וארבה היו סמוכות כבר לחודש ניסן ע"ש. [↑](#footnote-ref-28)
29. כי אמנם ההתראה היתה שיכנסו לבתים, אך יכול להיות שעדיין לא נכנסו בבתים, עיין כלי יקר, כי לא עיינתי בו בפנים. [↑](#footnote-ref-29)
30. הוספה: 'שא נא' בלשון יחיד 'והעתירו' בלשון רבים. 'שא נא' הכוונה שאו נא (רס"ג), או שביקש ממשה כי הוא העיקר, ואח"כ צירף את אהרן לכבדו (רמב"ן). [↑](#footnote-ref-30)
31. ובמדרש: הוו"א שארבה לא ממית קמ"ל שכן, כשאר המכות. מכאן נלמד שבכל המכות היו מתים. [↑](#footnote-ref-31)
32. תשע"ג: רק משה העתיר (רמב"ן). צ"ע שם. [↑](#footnote-ref-32)
33. תשע"ד: שם אותו, (כמו אצל לבן). [↑](#footnote-ref-33)
34. צ"ע: במכת ארבה כתוב "נטה את ידך", ואח"כ במכה עצמה כתוב "ויט משה את מטהו", ולכן נראה שגם כאן ידו הכוונה מטהו. אך מצד שני, העיר תלמיד – מזה שכאן לא מוזכר כלל מטהו, אולי זה ראיה שהיה זה ידו, דלי מטה. הוסיף תלמיד – יכול להיו ד' רצה להראות שאת הניסים אפשר לעשות גם ללא המטה. [↑](#footnote-ref-34)
35. הוספה: שמנו לב שכל שלושת המכות ללא התראה היו מכות פחות קשות, וצע"ע בזה. [↑](#footnote-ref-35)
36. הפעלה: תיארנו באיזה צורה נראו המצרים, וכל אחד מהתלמידים עשה איזה צורה בה עמדו המצרים. נראה לי שאם עושים את זה פעם אחת כמה דקות, אין בזה הדגשת יתר בסבל של המצרים. [↑](#footnote-ref-36)
37. שמנו לב שרק משה מוזכר בכל המכה הזאת. [↑](#footnote-ref-37)
38. פרסה זהו חלק בתחתית הרגל, והכוונה היא בעצם לכף הרגל. ישנם בהמות שכיוון שהם הולכות במקומות בהם יש קוצים, יש להם בכף הרגל חלק של עצם חזקה מאוד, שכך הם לא ירגישו את הקוצים. [↑](#footnote-ref-38)
39. [אם יש בהמה של גוי והפרסה של יהודי – גם הוא יבוא איתנו. מדרש] [↑](#footnote-ref-39)
40. חידה: אפה כתוב עוד 'השמר לך'? כמה פעמים. [↑](#footnote-ref-40)
41. הרחבה: פרעה דומה לאחד שמשחק שחמט עם חבירו, הוא עם שני חיילים, וחבירו עם מלכה ושני צריחים והוא אומר לו – תזהר לך, אם תעשה לי עוד משהו אני אנצח אותך. [↑](#footnote-ref-41)
42. הוספה: ומדרש מובא שפרעה היה צריך לקבל עוד הרבה מכות, ובכדי שלא יהיה משה דובר שקר עשה ד' עכשיו את המכה האחרונה. [↑](#footnote-ref-42)
43. עיון: באונקלוס – גמירא. יש להעיר שהמילים גמור ושלם הן אחת. לדוגמא – "תם ונשלם" – 'יתמו' – יתמו זה יגמרו, ישלמו. דבר שלם זה דבר שנגמר. כליל – הכוונה שיצאו כולם בשלמות ולא יחסר אחד. הוא יוציא אותם לגמרי. למעלה הסברנו 'הכל', נראה לי שגם פירוש המילה 'הכל' היא באותה משמעות. וכן נראה ברש"י. ואולי יותר מדוייק היה להסביר – לגמרי, אך כיוון ש'הכל' קרוב יותר למילה הכתובה הסברנו כך. [↑](#footnote-ref-43)
44. הוספה: מעשה אבות סימן לבנים, גם פרעה השאיר את כל המתנות שנתן לאברהם גם אחרי שהתברר לו ששרה היא אשתו ולא אחותו, והיה זה נס (רמב"ן). [↑](#footnote-ref-44)
45. הרחבה: האם זה מה שמעניין עכשיו את עמ"י? עמ"י רוצה רק לצאת לחופשי ולהיות עבד ד'. [אסיר רוצה רק להשתחרר, לא מעניין אותו כסף, ברכות ט.] אך ד' רוצה שיצאו ברכוש גדול, לכן אמר משה לעמ"י – אנא, בקש מהם שיקחו תכשיטים. חששו עמ"י שהמצרים יגידו להם אין לנו תכשיטים – לכן הסתובבו בבתי המצרים ובדקו אפה התכשיטים שלהם. [↑](#footnote-ref-45)
46. שמנו לב שזאת המכה היחידה שמשה לא אומר "שלח את עמי". עברנו על כל המכות ובכל מכה כתבנו מה בדיוק היה הציווי של משה לפרעה. מעניין שכל מכה חוץ מברד ודבר שונה מחברתיה. [↑](#footnote-ref-46)
47. הוספה: שאל תלמיד – איך יכול להיות 'יוצא' ו'בתוך'? הסברנו ע"פ ה'כלי יקר' שד' יוצא ממידת הרחמים שבה הוא רגיל להנהיג את עולמו למידת הדין (הדגשנו שמכת בכורות זה לא הדרך הרגילה שד' פועל בה). [↑](#footnote-ref-47)
48. שלא יאמרו יראתם תבע עלבונו, וכן שהיו שמחים בצרתם של ישראל. [↑](#footnote-ref-48)
49. הרא"ם מסביר מפרעה עצמו. וקשה, דבפרק י"ב פסוק כט כתוב שד' היכה מבכור פרעה היושב על כסאו, ושם ודאי שאין הכוונה לפרעה עצמו (יש להעיר ששם כתוב בכור בלי 'ואו' ופה עם 'ואו'. [↑](#footnote-ref-49)
50. הרחבה: לקמן כתוב עד בכור השבי. למה? רש"י – שניהם היו. ישנם כמה הסברים מעניינים: חזקוני – כששמעו עד בכור השפחה אמרו נלך בשבי שלא נמות, וד' הרגם. ועוד בחזקוני – בכורי השפחה אמרו לאדוניהם – אין ביננו הבדל, אז האדונים שמו אותם בכלא. תולדות יצחק – בכורות השפחה ברחו בגלל המכה, ואז תפסו אותם אדוניהם ושמו אותם בכלא. [↑](#footnote-ref-50)
51. מדרש: הבכורות בקשו מאבותיהם ומפרעה לשחרר. קמו עבדי פרעה להילחם בבכורות, קמו הבכורות והרגו את אביהם, "למכה מצרים בבכוריהם". (תנוחמא ישן). [↑](#footnote-ref-51)
52. לילה עם כזאת צעקה לא נהיתה, וכך מובן השינוי בין לשון זכר לנקבה (ספורנו). [↑](#footnote-ref-52)
53. מדרש: יצאה זקנה לקראת משה ואמרה לו – אתה נביא שקר, הרי אין לי אף בכור,? האמר לה משה תקדים צעקתך לצעקתם. היה לה בן שמת שעשתה לו דמות מבצק והיתה רוקדת לפניו. אותו לילה באו כלבים ואכלוהו, התחילה לצעוק לפני כל השאר. מדרש הגדול. [↑](#footnote-ref-53)
54. הוספה: ביאור המילה יחרץ הוא – יחדד, ישנן. כמו שאדם מחדד את חרבו לפני שמשתמש בה, כך הכלב לא יכין את לשונו לנבוח או לנשוך (רש"י כפשוטו), לא ברור לי אם נכון ההסבר שהוא ינענע את הלשון או שעדיף להסביר שהכלבים אפילו לא יתכננו להזיק. הרב נחום מסביר: לא ישנן את שיניו. [↑](#footnote-ref-54)
55. פתיחה: התחלנו את השיעור: כולם פותחים חומש בראשית פרק א' פסוק א'. התלמידים לא הבינו למה... [↑](#footnote-ref-55)
56. הרחבה מהרב נחום: 'המולד' אמיתי זה הרגע שלא רואים בכלל את הירח אנחנו היום מתחילים את ר"ח קצת אחרי הזמן הזה. אך האמת היא לפי ציווי ד' שצריך להתחיל את ר"ח כשהוא נראה מאוד קטן, ד' הראה למשה את הגודל הזה. צריך לדעת שהירח מאוד קטן וקשה לראות אותו. יש מוזג שנקרא 'זריחת הירח', יש זמן מאוד קצר בו אפשר לראות. מי שרואה הולך לבית המקדש, אם יש שני עדים שראו יחד והם הולכים לסנהדרין ואומרים מה הם ראו, הוא שואל אותם בדיוק איך הם ראו, כי אולי היה נראה לו שהוא ראה והוא לא ראה באמת. אם זה כך אומרים מקודש מקודש מקודש, ומהרגע הזה מתחיל א' בחודש, ומודיעים את זה לכולם דרך המשואות. [↑](#footnote-ref-56)
57. הרחבה: לשאול: איזה חודש אנחנו? איך הוא נקרא בתורה (תשובה – לפי מספרים), סופרים למה? (לגאולה ממצרים). אפשר לכתוב תאריך רק במספרים כמו תאריך לועזי. [↑](#footnote-ref-57)
58. תשע"ג: נספר באריכות על משפחה של 4 דורות שמשתעבדת במצרים, ואיך דרך המכות מבינים שד' עתיד לגואלם, ושעכשיו כ"כ כמהים להיגאל, ולפתע הם זוכים לשמוע ממשה מצווה חדשה, הילד הקטן חושש מהמצרים שיראו ששוחטים את אלוהיהם, ואביו מסביר שאין מה לפחד... [↑](#footnote-ref-58)
59. הרחבה: התחלנו בשאלה למה חשובה השמש? לולי השמש לא היינו יודעים מתי יום ומתי לילה, הזמן היה דבר ארוך ומתמשך. בזכות השמש – "והיו לאותות ולמועדים"! יש חלוקה ליום, יש לשבוע, יש לחודש ויש לשנה. הירח יוצר את חלוקת החודשים והשמש את חלוקת השנה. הבעיה שבשנה יש קצת יותר מ12 התחדשויות של הירח. מה עושים? למוסלמים לא אכפת מהשמש, לנוצרים לא אכפת מהירח, הם מחלקים את ימי השנה ל12. עם ישראל מעבר את השנה, וכך הולכים לפי הירח, אך בהתחשבות בשמש. הסיבה שמעברים, כמו שנלמד בהמשך, כדי שפסח יהיה תמיד באביב. [↑](#footnote-ref-59)
60. צ"ע: אם מדובר בר"ח, אז איך רש"י כותב שהראה לו לפני שקיעה? [↑](#footnote-ref-60)
61. הרחבה: רשמתי על הלוח שם של מישהו שיש לו 5 ילדים לכל ילד יש כמות ילדים, סה"כ הם מונים 110 . הם כמובן צריכים להתפצל. אח"כ רשמתי בית אב שאין כ"כ הרבה והם לא צריכים להתפצל. שמנו לב שאפשר לקחת שה בן חודש שיספיק למשפחה קטנה. [↑](#footnote-ref-61)
62. בתוספתא נראה שיש עניין ללכת דווקא לשכן הקרוב, ונחלקו אם זה גם בפסח דורות.. [↑](#footnote-ref-62)
63. ול"נ שמחשבים לפי כזית לכל אחד, שנראה שהרוצה יכול לאכול יותר מכזית. [↑](#footnote-ref-63)
64. צ"ב: איני יודע אם צריך לבדוק כל יום או רק ביום הראשון. יש להעיר שדין זה נכון גם בפסח דורות, אלא ששם החיוב לבדוק אינו מוטל דווקא על הקונה, אלא המוכר יכול לבודקו (רש"י כפשוטו). [↑](#footnote-ref-64)
65. חידה: אפה יש בחומש בראשית 14? במבול כתוב ביום ארבעה עשר. [↑](#footnote-ref-65)
66. הרחבה: לכן נקראת המזוזה מזוזה, כי שמים אותה על המזוזה. [↑](#footnote-ref-66)
67. הרב נחום: על קרבו – עם החלקים הפנימים בלא לנתחם. [↑](#footnote-ref-67)
68. תשע"ג: ראינו את המשנה שאומרת שהשיפוד צריך להיות שיפוד של רימון. כי אם יקח שיפוד של מתכת – המתכת תתחמם, והתורה אמרה "צלי אש", ולא דבר אחר. וכן לא של דקל כי זה יחשב מבושל מחמת המים שיש בפנים. [↑](#footnote-ref-68)
69. צ"ע מתי בדיוק שרפו, רש"י אומר אחרי יו"ט, אך הרי היו בחיפזון? אולי לקחו את זה איתם לדרך. [↑](#footnote-ref-69)
70. הקרבת הפסח היא לשם ד'. למה כל כך חשוב האכילה בחיפזון? זה מראה שעם ישראל מאמינים לחלוטין בדברי ה' שמחר בבוק יוצאים וכמובן זו זכות ומצווה גדולה לעם ישראל שגם בזכותה יותר מגיע לעם ישראל לצאת ממצרים (סיפרנו משל על בן השר שהיה בבית הסוהר)- ספורנו. (הרב יהודה) [↑](#footnote-ref-70)
71. הרחבה: (להביא: זקן, סוכריה, לחמית, חסה, 3 ענפים, כלי, להכין את השיר מה נשתנה). עשיתי הצגה, התחפשתי לזקן בן 100. סיפרתי שכשהייתי בן 14 נולדה מרים, ומאז התחיל להיות עינוי גדול. גם לפני כן היתה עבודה, אבל מאז זה נהיה הרבה יותר, כך במשך שנים, עד בואו של משה רבינו, פקד פקדתי, תחילת הגאולה, המכות, הזכות לקיים מצוות ד'. כל התלמידים בהצגה הם ילדי, אני מבין שאי אפשר שכולם יהיו באותו שה, אני בוחר אחד מהילדים (מהתלמידים) איתו אני עושה את הפסח. אני מספר שהלכתי עם אחד מנכדי (אחד התלמידים) לקנות שה, והוא פחד מהמצרים, אמרתי לו שאין מה לפחד, ואכן לא הצליחו לפגוע בנו. אני לוקח כלי ומכניס לתוכו אגודת אזוב. אחר כך אנחנו יושבים לשולחן הסדר, חילקתי לילדים קרבן פסח (סוכריה), מרור (חסה או סתם עלים), מצות (לחמית), אכלנו שרנו ושמחנו מאוד: "ממצרים תגאל אותנו...", "ה נשתנה .. שבכל הלילות אננחנו מקבלים המו המון מכות, הלילה הזה אנחנו אוכלים מצות. שבכל הלילות אנחנו וכו'. אחר"כ התחלתי לרקוד בהתלהבות עם המשפחה שלי, ושכחתי שאני זקן שבקושי הולך מרוב התרגשות. [↑](#footnote-ref-71)
72. הרחבה: בדומה לפיסח שהוא הולך על רגל אחת, ובזה הוא מדלג – כיוון שאינו דורך על הרגל השניה [↑](#footnote-ref-72)
73. פתיחה: אחרי השינון הראשון שאלתי איזה מצוות כתובות כאן, ( יש 7), אחרי השינון השני שאלתי מתי מקיימים כל מצווה ורשמנו על הלוח. [↑](#footnote-ref-73)
74. צ"ע: למה כתוב פה שאור ולא חמץ? [↑](#footnote-ref-74)
75. צריך הרחבה בגדרי המצווה. [↑](#footnote-ref-75)
76. פתיחה: עם הילדים לבדוק מה יתר ומה חסר. [↑](#footnote-ref-76)
77. הרחבה: נבואות יחזקאל על התו ט':ד' [↑](#footnote-ref-77)
78. הוספה: ומסביר האוה"ח, שכיוון שהיו ישראל צריכים להיות בשנה השנית כבר בא"י השאיר ד' את ציווי בקרת הקרבן לשנה השנית. [↑](#footnote-ref-78)
79. הרחבה: ציטוט מפסוקים שרש"י מביא. בסוף אפשר לומר לתלמידים: תמצאו את המילה 'כי' בכל מיני מקומות וננסה לחשוב מה הפירוש של המילה. [↑](#footnote-ref-79)
80. הוספה: האמירה היא אמירה כללית, ואינה לבן הרשע, כי לבן הרשע לא אומרים כלום (של"ה). [↑](#footnote-ref-80)
81. מדרש: משל למלך שהלך עם בניו בים וספינות של פירטין מקיפות אותו. אמר להם – הא לכם מורניות (חניתות) שלי, שאני עובר על גלי הים ונלחם עימם ומנצחם. המצרים חשבו מה לעשות כל הלילה, אמר הקב"ה -= רשעים, על בני אתם חושבים? מורניות שלי (כלומר המצוות) מוכנות הן וכו'. (שמות רהב י"ז:ה') [↑](#footnote-ref-81)
82. מדרש: היו בכורות שפחדו והלכו אצל ישראל והיו ישנים בבית ישראל, ובחצי הלילה הרגם ד', והיהודי מתעורר ומגלה מתים לידו. ועוד מדרש: "טעמה כי טוב שחרה" – זו בתיה בת פרעה שהצילה את משה שנקרא טוב, "ותקם בעוד לילה" – שאף שהנקבות מתו היא נצלה. (שמות רבה י"ח: ב',ג'). [↑](#footnote-ref-82)
83. תשע"ד: ולעיל למדנו בכור השפחה, אף שהוא הכי שפל (ספורנו) [↑](#footnote-ref-83)
84. הוספה: [לכן כתוב ויקרא ל ולא ויקרא אל, שפ"ח. ואם היה כתוב 'אל' היינו אומרים שקרא להם לבוא אליו, אך כיוון שכתוב שאסור לצאת איש מפתח ביתו, אז הוא קרא להם בקול (הערות באוצר מפרשי הפשט)]. וברש"י כפשוטו – לכן כתוב 'לילה' ולא בלילה, שזה מבטא שהוא גישש באפילה למוצאם. וקשה, דגם בפסוק לעיל כתוב 'לילה'? [↑](#footnote-ref-84)
85. תשע"ד: חששו שאף מי שאינו בכור ימות. שהרי משה לא אמר במפורש שרק הבכורים ימותו (מתוך ספר 'למשמעות'). [↑](#footnote-ref-85)
86. הדגשנו בעיקר את הפירוש הזה. [↑](#footnote-ref-86)
87. צ"ע: אז מאפה היה להם תכשיטים לקריעת ים סוף? [↑](#footnote-ref-87)
88. הרב נחום: ורצו להתגייר. [↑](#footnote-ref-88)
89. במדרש – פי שלוש, 1,800,000. ויש דיעות נוספות במדרש. [↑](#footnote-ref-89)
90. מה זה עוגה? רש"י פה מסביר חררה, ונראה שהוא בא להסביר את המילה 'עוגות'. ומסבירים ברש"י כשפוטו שכוונת הענין היא שזה לא נעשה בתנור אלא על גבי גחלים. ואיני מבין איך זה נכנס למילה 'עוגה'. וחשבתי לומר שהפירוש הוא כמו שאנו אומרים "עג עוגה", עוגל מלשון עיגול. ובאמת כל לחם בעבר היה נעשה בתורה עגולה, שהרי היו עושים כדור, ומשטחים אותו והיה יוצצא בצורת עיגול, וזה גם פירוש המליה 'כיכר', כמו שקוראים לדדברים העגולים שבכביש כיכר. א"כ עוגות מצות, או אצל שרה – עודה – הכוונה לחם. ומה שנותר להסביר זה למה היום לעוגה קוראים עוגה? ונראה שבשלבים מאוחרים את הלחם לא הכינו עיגול, אבל כל העוגות היו נעשות בצורה עגולה ולכן קראו להם עוגה, וצ"ב. [↑](#footnote-ref-90)
91. הסבר נוסף שהביא הרב יעקב לבנון הוא ההסבר של הר"ן בסוף ערבי פסחים: החיוב של חמץ הוא רק יום ולילה, ולכן יכלו להכין חמץ. בכל הלילה הם היו עסוקים בלימוד סביב יציאת מצרים, בתחילת הבקר תכננו להכין עוגות חמץ, אך לפתע באו המצרים ודחקו בהם לצאת, והם יצאו והבצק לא הספיק להחמיץ. יוצא לפי זה שבחצות כשהמצרים הפצירו בהם לצאת הם לא יצאו, ועכשיו , בבקר שיכלו לצאת הזדרזו לצאת בגלל המצרים. מסביר הרב יעקב לבנון שזהו נס גדול מאוד שהמרים דוחקים בעם ישראל לצאת. ולפי הרמב"ן היה פה נס גלוי. שאלתי – האם לספר לילדים נס שלא מפורש? אמר – אם הרמב"ן כותב אז אפשר. [↑](#footnote-ref-91)
92. ברש"י כפשוטו מסביר שבא לומר שישבו שכל מיני מקומות שהאחרון שבהם מצרים. [↑](#footnote-ref-92)
93. הרחבה: סיפרתי שחלמתי מה יקרה עם הת"ת בעוד עשר שנים. ובשנים האחרונות הת"ת יהיה בבית וגן. [כ"ז כמובן בכאילו]. ואז אנו אומרים ומושב הת"ת בבו"ג מאז הקמתו 12 שנה. [↑](#footnote-ref-93)
94. מדרש שמות רבה י"ח:ח'. ע"ש. [↑](#footnote-ref-94)
95. הרב נחום תשע"ד: שמר אותו במיוחד שאז יצאו מכיון שזה יום מתאים לכך. [↑](#footnote-ref-95)
96. במדרש: ניצל חזקיהו, חנניה וחבריו, דניאל, ובו משיח ואליהו מתגדלים. [↑](#footnote-ref-96)
97. תלמידים תשע"ד: [שאל תלמיד – והרי היום הכי מיוחד זה מתן תורה? עניתי – נכון, יום זה של ליל הסדר זה היום בו נוצר העם שעתיד ללמד תורה את כל העולם. לכן ביום הזה טמון הכל]. [↑](#footnote-ref-97)
98. מדרש: אמר למשה ואהרן שומע. [↑](#footnote-ref-98)
99. הרב נחום: בי' ניסן. [↑](#footnote-ref-99)
100. הרחבה: מדובר דווקא על יהודי משומד שלא קשור לעם ישראל, אבל ודאי שאלו שלא שומרים מצוות יכולים לאכול. [↑](#footnote-ref-100)
101. הרב נחום: יתגייר. [↑](#footnote-ref-101)
102. צ"ע: האם כל עם ישראל לא היו נימולים, כי במצרים היתה סיבה לא למול או שרק אלו שלא הקפידו בקיום המצוות. [↑](#footnote-ref-102)
103. משל למלך שנשא אשה שהיתה במדינת הים, ועברה הרבה תלאות, היא רצתה לעשות דברים שיזכירו לה את התלאות. אמר לה המלך – שכחי מהם, זכרי את היום שניצלת ובאת אלי, ואותו תעשי יום שמחה (מעובד משמות רבה י"ט:ח'). [↑](#footnote-ref-103)
104. הוספה: וטעם הדבר שהתורה לא החשיבה אותו קדוש, אע"פ שודאי גם בכורות מאב נענשו במצרים הוא כי כאן זה לא בולט שהוא בכור (מזרחי י"ב:ל') ויותר מזה יש ספק האם הוא באמת הבכור (רבינו בחיי). [↑](#footnote-ref-104)
105. הוספה: ברמב"ן – יביאו את הקרבנות עד היום השביעי, ולקח טוב לרמ"נ – דין חגיגה הוזכר רק לגבי היום הראון אז פה הזכירה התורה לגבי היום השבייע. וכיוון שהדברים לא עולים מפשטי המקראות הסברתי מה שהסברתי. וצ"ע. [↑](#footnote-ref-105)
106. הוספה: מכלל יופי – בשביל שאספר חסדיו. רבנו בחיי – בעבוד פרסום שם ד'. [↑](#footnote-ref-106)
107. ובמדרש: אמרו ישראל לד' – אנו רוצים ללמוד תורה יומם ולילה ואין לנו פנאי, אמר להם – קיימו תפילין ומעלה אני עליכם (מדרש תהילים פ"א). [↑](#footnote-ref-107)
108. הוספה: בגמרא מנחות לו מובאת מחלוקת אם בחוקת הפסח או בחוקת התפילין הכתוב מדבר. [↑](#footnote-ref-108)
109. הרב נחום: כי מצווה זו נוהגת רק משבאו לארץ. [↑](#footnote-ref-109)
110. אמנם כל בהמה שנולדת נכון לומר עליה 'שגר', אך כאן התורה באה להדגיש שגם אם נולד מת – 'נפל' – דינו שווה. [↑](#footnote-ref-110)
111. אמר רבי חנינא שאלתי את ר' אליעזר ואמר לי – גזרת הכתוב. ועוד – שסיעו לישראל ביציאת מצרים, שכ"א לקח 90 חמורים מלאים מכסף וזהב של המצרים בכורות ה:. [↑](#footnote-ref-111)
112. הרב נחום: מה העניין בבכורות. [↑](#footnote-ref-112)